AS Batalkan 44 Penerbangan Ke China Selepas China Batalkan 44 Penerbangan Ke AS

Jabatan Pengangkutan Amerika Syarikat (DOT) bertindak menggantung 44 penerbangan ke China yang dikendalikan oleh syarikat penerbangan China dari 30 Januari hingga akhir Mac. Bagi pemerhati, ini adalah tindakan balas dendam oleh AS selepas Pentadbiran Penerbangan Awam China (CAAC) membatalkan 44 penerbangan ke AS.

Sekatan akan dikenakan ke atas Air China Ltd., China Eastern Airlines Corp., China Southern Airlines Co. dan Xiamen Airlines Co. Kebanyakan penerbangan yang digantung adalah dari Lapangan Terbang Antarabangsa Los Angeles (LAX), lapor CNN.

Kebanyakan penerbangan ke China dari AS telah dibatalkan dalam beberapa minggu ini di atas alasan ‘circuit breaker‘, satu peraturan yang digunakan oleh China untuk penerbangan antarabangsa. Peraturan itu, yang dikuatkuasakan pada Jun lalu memberi kuasa kepada China untuk membatalkan penerbangan masuk ke negara komunis secara automatik selama dua minggu jika lima atau lebih penumpang disahkan positif COVID-19 apabila mendarat di China. Jika 10 atau lebih penumpang diuji positif, tempoh penggantungan akan meningkat.

Kesan daripada dasar yang dikuatkuasakan oleh China, CAAC telah membatalkan 44 penerbangan ke AS yang dikendalikan oleh American, Delta dan United Airlines. Dalam perintah yang dikeluarkan pada minggu lalu, DOT menyebut bahawa undang-undang itu tidak adil, kerana penumpang yang sudah diuji negatif sebelum menaiki penerbangan boleh bertukar positif selepas tujuh hari ketibaan mereka. DOT berkata syarikat penerbangan AS yang mematuhi peraturan kerajaan China “tidak boleh dihukum jika penumpang, selepas ketibaan, kemudiannya disahkan positif COVID-19.”

China pula menuduh AS cuba membuli mereka apabila membatalkan sebahagian penerbangan dari China, lapor Bloomberg. Seorang jurucakap menegaskan bahawa dasar COVID-19 yang dikuatkuasakan oleh kerajaan China terbukti berkesan dan meminta AS untuk ‘menghormati sains’. Kementerian Luar Zhao Lijian memberitahu media bahawa apa yang dilakukan oleh AS itu bersikap tidak bertanggungjawab dan tidak munasabah.

Pertikaian ini telah menambah episod baharu dalam senarai isu ekonomi dan geopolitik di antara Washington dan Beijing. Ini termasuk dengan beberapa isu sebelum ini yang menambah bahang di antara dua negara.

China tuduh Amerika Syarikat punca tersebarnya COVID-19 di Wuhan. Untuk bacaan lanjut, klik pautan di bawah.

China Tuduh Amerika Syarikat Punca Tersebarnya COVID-19 Di Wuhan

Selepas Huawei Gagal Berdagang Di Amerika Syarikat, China Mungkin Senarai Hitam Apple

Amerika Syarikat Bimbang China Bakal Mulakan Perang Di Angkasa Lepas


12 Resipi Masakan Cepat Siap Di Bulan Ramadhan

Nota Editor: 12 resipi ini telah dikongsikan oleh Puan Pnut Syafinaz di Facebook beliau. Kami kongsikan semula di sini dengan izin daripada penulis. Semoga ia dapat membantu anda menyediakan juadah berbuka puasa yang enak dengan lebih mudah.

Kesemua resipi ini boleh di sediakan pada hujung minggu dan dibekukan. Untuk makluman, resipi ini telah mendapat lebih daripada 14,000 share di Facebook.

Sebagai emak bekerja, saya nak share cara cepat saya sediakan juadah puasa untuk keluarga. Walau bekerja, kita masih boleh sediakan roti john, puding roti daging, kuih cara, donut untuk anak-anak.

Tips ni boleh pakai sepanjang masa, bukan bulan puasa je. Kita bekerja kan, tetapi teringin juga nak masak untuk keluarga. Dengan masa terbatas memang penat.

So saya selalu spend masa hujung minggu buat stok frozen paste kari, kurma, asam pedas dan sambal tumis. Bekukan.

1. Setiap pagi lepas sahur, sebelum pergi kerja, keluarkan setiap portion letak peti ais bahagian bawah.

2. Ikan, ayam, simpan dalam container cukup untuk satu bahagian masak dengan satu bahagian paste kita sediakan. Pun pagi-pagi kita keluarkan satu bahagian letak kat peti ais bawah.

3. Balik je kerja, kalau sampai rumah 6.30pm pun sempat. Masuk paste dalam periuk, tambah santan/air, haiwan-haiwan dan bendi, kentang dan lain-lain. Rasanya sebelum jam 7 dah siap satu menu kalian.

Adunan tepung
1 cawan tepung gandum
1 cawan santan pekat
1 cawan air (ini adjust ikut kesesuaian, jangan terlalu pekat dan jangan terlalu cair, try and error)
1 biji telur
Pewarna hijau atau kuning
*Blend semua bahan ni dalam blender sampai halus.

Satu tin tuna gaul dengan sedikit lada sulah, lada hitam kasar sedikit garam
cheese parut (or slice potong-potong)

Sudukan adunan tepung dalam acuan kuih cara, letakkan tuna, dan letak cheese, bakar atas dapur, dan pastikan ada penutup kecil tutup acuan kuih cara agar wap panas boleh cepat masakkan tepung dan bahagian atas.

Buatlah dalam 3-4 kali ganda adunan ni untuk stok sebulan puasa. Yang bulat-bulat tak berlubang tu boleh goreng nanti. Belah jangan sampai putus. Letak sambal, letak telur dadar nipis, ikan bilis ke, sardin ni, timun then jadi mini burger or donut sambal.

Nak bekukan goreng agak kekuningan macam saya buat ni, dan simpan ikut portion sikit-sikit macam ni.

Ini resipi donut yang saya selalu guna untuk buat stok frozen, dan boleh tahan sampai 6 bulan, elok lembut.

Bahan-bahan:
20 g yis basah (fresh yeast) – kalau guna yis kering segera sebanyak 6 gram saja tapi best yis basah
125 ml susu segar suam
25 g mentega } dicairkan
2 kuning telur
250 gram tepung gandum
1-2 sudu besar gula castor
Minyak untuk menggoreng
Gula castor secukupnya utk taburan

Cara-cara
Campurkan yis dengan sedikit susu, kacau. Kemudian masukkan baki susu, mentega, kuning telur dan gula, kacau sebati.

Ayakkan tepung ke dalam mangkuk adunan yang lain, curahkan campuran yis tadi di tengah-tengah tepung kemudian gaul sebati.

Uli adunan sehingga menjadi doh yang licin (tidak melekat dijari) kemudian masukkan doh ke dalam mangkuk besar, tutup dengan cling film selama 1 jam.

Kemudian uli semula dan canai menjadi setebal 2 cm. Ambil penerap bulat, terap hingga habis.

Biarkan donut tadi atas dulang yang telah disapu dengan sedikit minyak dan biarkan selama 20-30 minit.  Goreng sehingga keperangan dengan api perlahan.

Okey, ini yang paling saya suka buat, sebab banyak sangat kegunaannya.

Kalau nak buat banyak-banyak buatkan 3-4 bungkus daging kisar, dan gandakan bahan-bahan.

1 bungkus daging kisar
1 sudu besar rempah kari daging (kalau suka lebih rasa kari, lebihkan sedikit)
1 labu bawang besar
2 ulas bawang putih
Sedikit lada sulah
Sedikit lada hitam kasar
garam gula secukup rasa

Cara-cara
1. Rempah, bawang putih, bawang merah di blend.
2. Tumiskan bahan-bahan di no.1 sampai naik minyak.
3. Masukkan daging kisar, lada hitam, lada sulah, garam dan gula secukup rasa. masak sampai sedikit kering. Sejukkan ikut portion kecik-kecil, senang sekali guna keluarkan satu protion.

i. Boleh buat cara berlauk (resepi adunan kuih cara cheese, cuma tuna gantikan dengan inti daging kisar ni)

ii. Boleh buat puding roti daging.
Rendam beberapa keping roti dalam susu segar yang di pukul dengan telur, lada sulah, lada hitam, sedikit garam.
Rendam sehingga roti lembut dan tenggelam.
Lapikan roti yang direndam tadi satu layer kemudian letak inti daging satu layer, ulang roti satu layer, dan daging satu layer, tuttup satu layer lagi dengan roti, then taburkan cheese.

*Atau kalau malas nak layer-layer bagai, gaul ke semua roti rendaman tu dengan inti daging ni, bakar dalam oven sehingga masak.

iii. Roti john
Bancuh adunan daging kisar ni dengan 3-4 biji telur, tuang adunan atas bun utk sosej tu dibelah (jangan sampai putus). Terbalikkan, masak sampai elok gareng, then letak timun parut, mayonis dan sos.

iv. Makaroni bakar (ini kesukaan anak-anak saya)
Rebus 1 cawan makaroni (toskan airnya)
Pukul telur, campurkan daging kisar, gaulkan dengan makroni direbus tadi. Biar lembab dan berair sikit.
Taburkan chees, dan bakar.
*Refer gambar kiri bawah-letak dalam bekas aluminium foil macam tu. Kalau buat bulan puasa memendekkan waktu membakar dan tidak membazir.  Orang makan sikit-sikit je bulan puasa, tak habis simpan peti ais, esok panaskan balik.

v. Baked potato
Beberapa biji kentang russet dibelah dua. Kukus sekejap dalam 5 minit atau sehingga separuh lembut, jangan terlalu lembut
Korek isi kentang, tinggal berlubang (jangan korek terlalu nipis.
Kentang yang dikorek tu, lecek dan gaulkan dengan inti daging kisar ni, then tabur cheese, bakar la dalam 15-20 minit.

Banyak lagi boleh buat. Tambah kentang dadu, gaul, jadikan inti karipap segera. Guna roti gardenia, letka inti tekap dengan acuan karipap, jadi karipap segera.

Paling-paling mudah, letakkan inti daging ni atas roti gardenia sekeping-sekeping then taburkan cheese. Biasa saya buat, sekeping roti gardenia saya potong 4 keping, dapat satu finger food untuk kids.

Jika balut dengan kulit popia, jadi samosa.

4 Ringgit cili kering digunting dan direbus (sorry tiada sukatan tepat)
Sedikit lengkuas (dalam 1 inci)
Sedikit kunyit hidup
20-30 biji bawang kecil (purple punya)
10-20 biji bawang putih
Sedikit belacan (secukup rasa)
Air asam jawa
Garam dan gula
Daun kesum
Bunga kantan
Serai di ketuk.

Blender halus cili kering, bawang, bawang, belacan
Tumiskan semua blender masak sampai kering + serai
Masukkan daun kesum dan bunga kantan. Masukkan air asam jawa secukup rasa, garam & gula
Tumiskan sampai betul-betul garing dan naik minyak.
Sejukkan simpan dalam portion kecik macam tu, nak masak nanti cuma defrost dan tambah air sahaja, then tambahkan haiwan-haiwan disukai, terung, bendi etc.

Ini kalau sampai rumah lagi 20 minit nak buka puasa sempat lagi masak ni. Haiwan-haiwan defrost awal-awal sebelum pi kerja)

Bahan-bahan agak lah ye. Nak buat banyak masa stok frozen, biasa saya memang buat untuk stok 2-3 bulan.

Sambal gesek (or tuktuk jawa)
Nak buat banyak-banyak untuk frozen, gandakan aje ye)

Bahan
8 biji cili merah
10 biji cili padi (ikut kepedasan disukai)
8 ulas bawang kecil (purple)
3 ulas bawang putih
Sedikit belacan, (dibakar dulu)
4 biji limau kasturi (or ikut selera masing2)
Garam dan gula.
Segenggam ikan bilis. (goreng sekejap, jangan garing, goreng sekejap je, biar masih lembik-lembik)
1 sudu minyak masak.

Cara-cara
Patah-patahkan cili-cili, belah-belahkan bawang
Goreng bahan-bahan ni dengan sedikit minyak masak, sikit je dalam 1/2 or 1 sudu minyak masak je.
Angkat toskan minyak.
Tumbuk dengan lesung batu bahan di goreng tadi dengan belacan, + garam + gula.
Tumbuk sekali dgn ikan bilis.
Perah limau kasturi, dan gaulkan.

Sedap sangat makan bulan puasa ni. Buat banyak-banyak bekukan portion kecik-kecik. Sejam sebelum berbuka keluarkan biar hilang sejuk bekunya, nanti boleh terus ngap.

*Dalam gambar saya letak petai, petai tu hiris-hiris, saya goreng juga sekejap dengan minyak yang sikit. Tak suka petai tak payah boh petai

I am sure semua tahu buat kari kan?Tumiskan bahan-bahan kari kalian seperti biasa, masak sampai garing, sejukkan dan simpan ikut portion or bekas kecil-kecil macam tu. Siapkan dengan perahan asam jawa, garam gula, nanti nak masak cuma defrost dan tambah santan sahaja. Then masukkan haiwan-haiwan.

Gambar kanan, paste kurma dan sambal tumis. Sama je methodnya. Tumis semua bahan sampai garing dan naik minyak, then simpan small portion.

Bahan-bahan
1 bungkus roti canai segera (mentah) brand Kawanku
Beberapa batang sosej (saya potong dua sosej, sebab nak bun comel-comel
Telur kuning untuk disapu.

Potong roti canai 4 bahagian macam tu, then lipatkan macam dalam gambar. Kelar-kelarkan sedikit, sapu telur kuning then bakar 20 minit. Perghh buka posa makan panas-panas.

4 ringgit cili kering (gunting-guntingkan dan rebus)
10 biji bawang besar (saya suka sambal tumis bawang banyak)

Garam gula secukup rasa
Semangkuk besar air asam jawa
20 biji bawang putih
Blend semua bahan ni.

Tumiskan bahan blend, masukkan garam dan gula, masak sampai garing dan naik minyak. Then masukkan air asam jawa. Masakkan sekali lagi sehingga kering air dan jadi pekat macam dalam gambar ni.

Simpan dalam bekas kecik-kecik, nanti nak guna defrost, tambah air dan haiwan-haiwan seperti udang, sotong, etc.

Dan saya juga suka frozenkan sekali dengan petai tu. Cam bebila tetiba rasa nak makan petai boleh je hehe.

Gambar kiri, saya guna roti canai segera, roti paratha brand Kawanku.

Gambar kanan, saya guna roti pita (saya suka cap Tesco or EON Big (jenama lain kureng)

Letak roti canai atau roti pizza atas dulang. Sapu sos spagethi atau sos cili je.

Atau gambar kanan saya guna thousand island sauce, kemudian tabur je apa neka pun – sosej, tuna, ayam, crab stick, apa-apa je. Pastu tabur cheese.

Ini kesukaan anak-anak. Kejap je setel pizza anak-anak.

Keli sambal hijau. Biasa saya memang buat banyak-banyak, then frozenkan.

Bahan-bahan
1/5kg cili hijau + segenggan cili padi hijau.
10 biji bawang besar (kalau tak suka byk bawang, kurangkan, saya suka bawang banyak)
20 biji bawang putih (blend semua bahan ni)
5-6 keping asam gelugor
Garam dan gula secukupnya
3 batang serai.
Minyak masak secukupnya untuk menumis

Cara-cara
Ketuk-ketuk serai, dan tumiskan (kalau nak wangi, tumis juga dengan bawang merah dan bawang putih hiris-hiris, saya tak buat sebab dalam bahan blend dah ada semua bawang)
Masukkan bahan blend
Masukkan garam, gula dan asam keping.
Masaklah sampai garing dan naik minyak.

Dah siap masak, kaut simpan portion sikit-sikit, kira sekali masak ambil satu bekas cukup.

Tips lain
* Boleh juga guna cili merah.
* Asam keping boleh gantikan dengan buah tomato, guna buah tomato masak ranum, lepas tumis serai, masukkan bahan tumis dan tomato, masuk je sebiji-sebiji, nanti dia akan hancur (tak payah blend)
* Boleh guna untuk sambal ikan, ayam, telur rebus, ikan bilis, udang,
* Nak guna panaskan balik dalam kuali, tambah air sikit.

Guna pastry puff macam dalam gambar kiri, dalam bungkusan tu.

Bahan inti ayam
5 biji ubi kentang potogn dadu (macam buat karipap)
1 batang karot dadukan
1 sudu kecil lada sulah
1 sudu kecil lada hitam kasar
*kalau suka taste lada lebih, lebihkan suaktan
1 biji bawang holand dadukan
3 biji bawang putih, cincang.
Satu sudu sos tiram
Beberapa titis sos Maggi seasoning oil
Garam dan gula secukup rasa
1/2 kiub ayam

Cara-cara
Tumiskan bawang
Masukkan dua tiga sudu air
Masukkan sos tiram, lada sulah dan lada hitam, kiub ayam, seasoning oil, masuk garam dan gula sesukup rasa, masak kejap kasi naik minyak sikit
Masukkan air dan masukkan kentang (agak-agak sehingga melembutkan kentang.
Masukkan carrot.Masak sampai kentang dan carrot empuk.
Letak inti atas sekeping pastry puff, lipat, dan kemudian tekan dengan garfu hujungnya biar melekat.
Simpas alas plastik (agar tidak melekat)
Frozenkan.
Bila nak makan, keluarkan bagi hilang beku, then kelar-kelarkan, bakar sehingga masak.
Siap dan boleh makan

Kalau bulan puasa, sebelum pergi kerja, defrost dulu. Pindahkan ke peti bawah. By the time balik kerja boleh terus masuk oven-set 20-30 minit. Sambil tu boleh kita guna frozen kari, asam pedas kita untuk masak juadah lain pula.

Bahan untuk rempah sup
Bawang putih
Bawang besar
Halia

Cara-cara
*Blend semua ni. Ikut suka la ye. Saya tiada sukat.

Tumis semua bahan denagn kulit kayu manis, bunga lawang, buah pala.
Masak sehingga naik minyak, dan simpan macam ni.

Nak masak sup cuma didihkan air, masukkan sesudu dua tempah sup, daging, ayam, masukkan kentang, carrot. Siap sup korang.

LIKE dan FOLLOW Vocket di Facebook serta Instagram


Syarikat Elektronik A&S Lancarkan Kedai Rasmi Dengan Pusat Servis Bertemakan Komik DC

Setiap kali mahu mendapatkan produk elektronik, anda pastinya ditawarkan dengan rekaan produk yang hampir sama yang secara tidak langsung membuatkan anda bosan.

Melihatkan kepada rangkaian produk elektronik yang tersedia di pasaran, syarikat elektronik pengguna tempatan, A&S tampil dengan kelainan dalam menawarkan produk elektronik bertemakan komik DC.

Lebih menarik, syarikat ini turut melancarkan kedai rasmi mereka beserta pusat servis di A1.01.05 Sunway GEO Avenue dalam memudahkan anda mendapatkan produk elektronik pilihan anda.

Menariknya, para peminat DC Superheroes turut berpeluang mendapat produk elektronik bertemakan Batman, Superman dan Wonder Woman dengan diskaun sehingga 83%.

Hari Raya juga bakal menjelang tiba, inilah masanya untuk anda dapatkan produk elektronik keperluan anda dengan rekaan menarik di A&S Distribution. Ayuh terjah Sunway Geo Avenue ini untuk melihat sendiri dengan lebih lanjut.

Fast & Furious kembali lagi menerusi filem kesembilan yang penuh aksi dan kejutan. Klik pautan di bawah untuk menonton trailer filem epik ini.

Tonton Trailer Rasmi Fast & Furious 9 Yang Penuh Aksi Dan Kejutan

Konten Capai Standard Antarabangsa, Upin & Ipin Kini Ditayangkan Di Netflix United Kingdom Dan Australia


A&S Distribution Berkolaborasi Bersama DC Comics Hasilkan Produk Elektrik Edisi ‘Superhero’

Berita baik buat peminat superhero di Malaysia. A&S Distribution Sdn. Bhd selaku pengedar produk elektronik baru sahaja mengumumkan kolaborasi mereka bersama DC Comics dalam menawarkan seleksi produk elektronik edisi superhero.

Mulai dilancarkan pada 2 Oktober lalu, para peminat komik DC berpeluang melihat dan mendapatkan produk elektornik edisi terhad ini di Pameran Konsep Wonder Woman, Ground Floor Center Atrium di SOGO KL pada 2 Oktober hingga 11 Oktober 2020.

Antara superhero yang tampil pada rekaan produk elektronik keluaran A&S Distribution Sdn. Bhd adalah Superman, Batman dan Wonder Woman.

Untuk pengetahuan, A&S Distribution Sdn. Bhd merupakan pereka, pengeluar dan pengedar terkemuka produk elektronik di Malaysia. Sejak 2017, A&S tampil untuk mengubah produk elektronik sedia ada kepada rekaan serta fungsi yang lebih moden.

Jenama ini turut menjadi pilihan pembeli-pembeli muda yang dambakan keperluan elektronik rumah yang unik menerusi rekaan serta teknologi yang penuh dengan ciri inovatif.

Lihat juga beberapa produk lain keluaran A&S Distribution hasil kolaborasi bersama DC Comics.

A&S Distribution Perkenalkan Koleksi Barangan Elektronik Dengan Kolaborasi Bersama DC

7 Langkah Bersihkan Barang Elektrik Selepas Banjir. Ye, Barang Anda Masih Boleh Diselamatkan

5 Barangan Terbaru Yang Diperkenalkan Sempena Samsung Forum 2019


A&S Distribution Perkenalkan Koleksi Barangan Elektronik Dengan Kolaborasi Bersama DC

Mulai dilancarkan seawal 2017, jenama A&S dilihat semakin meningkat naik sebaga perekacipta, pembuat dan pengedar produk-produk elektronik pengguna termaju.

Terbaharu, A&S Distribution Sdn Bhd telah mengambil bahagian dalam sebuah atur cara teknologi tersohor iaitu CES 2020. Atur cara ini digunakan A&S Distribution dalam mengumumkan sebuah lagi barisan produk baru dimana pada kali ini A&S Distribution telah bekerjasama bersama DC.

Antara produk yang diperkenalkan terdiri daripada fon telinga tanpa wayar sebenar Batman, fon telinga tanpa wayar sebenar Wonder Woman, dan juga perkakas-perkakas elektronik dengan Harley Quinn, Supergirl dan watak-watak DC lain.

Selain itu, A&S Distribution turut memperkenalkan beberapa lagi produk lain seperti pembersih vakum tanpa wayar La Femmina Medio, pembersih vakum tanpa wayar La Femmina Perfetto dan pengering rambut tanpa wayar Styler.

Jenama ini juga turut menerima anugerah penghormatan anugerah inovasi CES melalui produk pengerinting rambut automatik tanpa wayar. Tahniah diucapkan buat A&S Distribution. Semoga lebih banyak produk dapat dipasarakan dengan lebih meluas khusus buat pasaran tempatan mahupun luar negara.

Hangat dibincangkan lagi pada minggu ini apabila Apple dilaporkan bakal melancarkan iPhone 9 dan iPad Pro baharu. Turut dikongsikan, Sony PS5 tidak lagi dapat dijual dengan harga mampu milik.

Apple iPhone 9 Dan iPad Pro Baharu Bakal Dilancarkan 31 Mac Ini

Sony Berdepan Masalah Untuk Jual PS5 Pada Harga Yang Mampu Milik


A&S Perkenalkan Tiga Model Pembersih Vakum Robotik Neatsvor Dengan Harga Promosi

Sebut mengenai pembersih vakum, pastinya setiap rumah memerlukannya. Terbaru, jenama A&S pada minggu ini telah memperkenalkan beberapa model terbaru pembersih vakum robotik neatsvor yang dilengkapi dengan teknologi AI.

Untuk pengetahuan, A&S merupakan sebuah jenama yang terkenal dengan produk kelengkapan rumah seperti televisyen, bar bunyi, pembesar suara, mesin basuh, dan peti sejuk.

A&S bermula dalam industri hiburan dimana ia melengkapi rumah dengan bar bunyi dan pembesar suara. Kemudian, ia mula memberi focus dalam menyediakan peralatan rumah yang mampu milik, tanpa menjejaskan kualiti.

Kerjasama pertama A&S dengan Neatsvor ini juga memperlihatkan A&S memperluaskan kepelbagaian produk yang ditawarkan di pasaran. Dengan membawa nama A&S oleh Pembersih Vakum Robotik Neatsvor, A&S dijangka meluaskan jaringan pasaran mereka.

Dua model yang dilancarkan pada aturcara ini adalah A & S oleh Neatsvor V390 Robotic Cleaner Robot dan A & S oleh Neatsvor X500 Robotic Cleaner Vacuum. Kedua-duanya adalah pembersih vakum robot pelbagai fungsi yang sangat berkesan.

A&S oleh Neatsvor Pembersih Vakum Robot V390 mempunyai berat sekitar 2.5kg, dilengkapi dengan ciri-ciri seperti penyapu atau sedutan pintar, mop, pengecasan automatic dan menariknya ianya boleh dikawal melalui Wi-Fi. Kuasa sedutan pula boleh disesuaikan secara automatik melalui kuasa sedutan berbeza.

Model A&S oleh Neatsvor Pembersih Vakum Robot X500 pula hadir dengan empat mod pembersihan yang direka untuk memenuhi keperluan yang berbeza. Kedua-dua pembersih vakum mempunyai kapasiti 600ml kotak debu.

A&S juga turut melancarkan A&S Pembersih Vakum Tangan Tanpa Kord S100 dan A&S Pembersih Tanpa Kord Cleany A100 yang membolehkan anda membersih dengan mudah dengan berat serendah 1.41 kg.

Sempena Hari A&S pada 29 Julai 2019, pelanggan A&S berhak mendapat diskaun sehingga 70% apabila mereka membeli pembersih vakum A&S. Selain pembersih vakum, pelanggan juga akan menikmati pengurangan hebat pada pembelian mesin basuh dan soundbar.

Harga bermula serendah RM99 dan A&S menawarkan penghantaran percuma kepada pelanggan yang mendapatkan soundbar. Tawaran Mega Jenama A&S akan berlangsung dari jam 12 tengah hari hingga 2 petang pada 29 Julai ini. Untuk maklumat lebih lanjut, layari kedai kedai A&S serta ikuti laman Facebook A&S.


Dokumen Rahsia Bocor, AS Didakwa Salur Dana Kaji Coronavirus Di Wuhan Sebelum Pandemik

Kerajaan Amerika Syarikat didakwa telah menyalurkan dana untuk mengkaji wabak corona di Wuhan Institute of Virology, China jauh sebelum wabak itu muncul lagi. Ini memperkuatkan lagi dakwaan bahawa wabak COVID-19 sebenarnya muncul buat pertama kali di makmal Wuhan dan bukannya disebarkan dari haiwan ke manusia.

Menerusi pendedahan The Intercept yang memperoleh satu dokumen rahsia mengandungi lebih 900 halaman dan dikeluarkan bersama-sama dengan litigasi The Intercept’s Freedom of Information Act terhadap Institut Kesihatan Nasional (NIH), sebuah agensi negara AS untuk penyelidikan bioperubatan dan kesihatan awam.

Dokumen tersebut menyatakan bahawa dana tersebut mengalir melalui EcoHealth Alliance, sebuah organisasi kesihatan AS yang menggunakan wang persekutuan untuk meneliti coronavirus di makmal yang terletak di China.

Gary Ruskin, seorang pengarah eksekutif US Right To Know, sebuah kumpulan yang meneliti asal-usul wabak COVID-19 berkata bahawa penyelidikan ini berisiko tinggi sehingga membawa manusia kepada situasi semasa.

EcoHealth Alliance dikatakan telah menerima geran berjumlah USD$ 3.1 juta, dengan USD$ 599,000 disalurkan ke Institut Virologi Wuhan, China. Dokumen tersebut juga menyebut ada penyelidikan dari EcoHealth untuk menyaring ribuan sampel kelawar bagi tujuan untuk mencari coronavirus yang baru. Penyelidik juga turut menyaring orang yang bekerja atau mempunyai hubungan rapat dengan haiwan tersebut.

Selain itu, dokumen terbabit turut menunjukkan bukti bahawa wujud penyelidikan di Wuhan, termasuk eksperimen yang melibatkan tikus atau bahagian tubuh manusia yang lain. Bagaimanapun, eksperimen itu dikatakan berlaku di makmal tahap 3 di pusat eksperimen haiwan Universiti Wuhan – bukan di Institut Virologi Wuhan.

Sebelum berlakunya pandemik, ramai saintis yang prihatin mengenai potensi bahaya yang mampu ditimbulkan oleh eksperimen terbabit. Dan lebih ironinya, dokumen tersebut turut menyatakan perkara sama bahawa para saintis sedar dengan risiko yang bakal dihadapi melalui projek terbabit.

“Kerja lapangan melibatkan risiko tinggi untuk terkena SARS atau CoV, ketika bekerja di gua dengan kepadatan kelawar yang ada di atas kepala dan potensi untuk menyedut debu tinja,” kata dokumen tersebut seperti yang dikutip oleh The Intercept.

Dengan pendedahan ini, Senator AS Rand Paul mengatakan bahawa Ketua Institut Alergi dan Penyakit Berjangkit Nasional (NIAID) AS Dr Anthony Fauci berbohong semasa memberi keterangan kepada Kongres, lapor Mint. Fauci sebelum ini menafikan dakwaaan bahawa wujud suntikan dana dari AS.

Memetik laporan itu, Senator AS untuk Kentucky mengatakan bahawa dia telah meminta Jabatan Kehakiman untuk mengkaji semula keterangan Fauci kerana berbohong kepada Kongres. “Saya sudah meminta DOJ untuk menyelidik keterangan Fauci karena berbohong kepada Kongres. Laporan ini harus menjelaskan dengan jelas bahawa dia perlu dipertanggungjawabkan,” kata Paul.

China pada awal tahun lalu menuduh Amerika Syarikat sebagai negara yang menjadi punca tersebarnya COVID-19 di Wuhan. Klik pautan di bawah untuk membaca.

China Tuduh Amerika Syarikat Punca Tersebarnya COVID-19 Di Wuhan

Wartawan China ‘Hilang’ Selepas Dedah Situasi Sebenar Di Wuhan

China Kuarantin Wuhan, Pasar Basah Jual Produk Eksotik Didakwa Punca Tular Virus


AS Tawar RM21 Juta Kepada Individu Yang Mempunyai Maklumat Rasuah Babitkan 1MDB

Jabatan Kehakiman (DoJ) AS kini sedang giat mencari maklumat mengenai aset yang dikaitkan dengan rasuah membabitkan dana 1Malaysia Development Berhad (1MDB), lapor Malay Mail.

Biro Siasatan Persekutuan (FBI) dan Perkhidmatan Hasil Dalam Negeri (IRS) menawarkan ganjaran sehingga AS$5 juta (RM21 juta) sebagai pertukaran untuk maklumat yang membawa kepada rampasan, sekatan, dilucuthakkan atau penghantaran balik aset-aset ini.

Menurut laman web Jabatan Perbendaharaan AS, aset mesti berada dalam akaun di institusi kewangan AS (termasuk cawangan di institusi kewangan asing) atau dalam pemilikan atau kawalan seseorang di AS.

The Justice Department, @FBI & @IRS_CI seek info leading to the seizure, restraint, forfeiture, or repatriation of assets linked to corruption involving the sovereign wealth fund of Malaysia (1MDB).https://t.co/oWP3gd35B6 pic.twitter.com/SkSf7ChFPW

— Justice Department (@TheJusticeDept) March 17, 2022

Jika maklumat itu membawa kepada mana-mana rampasan ini, pemberi maklumat layak untuk mendapat ganjaran.

Seorang bekas pekerja Goldman Sachs kini dibicarakan di New York selepas dia didakwa membantu mencuci ratusan juta dolar AS yang dirompak daripada dana kekayaan negara 1MDB.

Roger Ng, bekas ketua perbankan pelaburan Goldman di Malaysia, dituduh bersubahat untuk mencuci wang dan melanggar undang-undang anti-rasuah. Dia mengaku tidak bersalah atas semua pertuduhan.

Bekas majikannya Timothy Leissner, bekas rakan kongsi Goldman Sachs di Asia, mengaku bersalah pada 2018 atas konspirasi untuk mencuci wang, dan konspirasi untuk melanggar Akta Amalan Rasuah Asing (FCPA), sebahagiannya dengan membantu membayar AS$1.6 bilion (RM6. 7 bilion) dalam bentuk rasuah yang dikaitkan dengan 1MDB.

Dia kini memberi keterangan terhadap Ng sebagai saksi utama kerajaan AS.

Beli rumah untuk tutup rahsia 1MDB, aset Rohana Rozhan kini dibeku SPRM. Rujuk pautan di bawah untuk membaca.

Beli Rumah Untuk Tutup Rahsia 1MDB, Aset Rohana Rozhan Kini Dibeku SPRM

Ejen FBI Dakwa Jho Low ‘Songlap’ RM5.97 Bilion Dana 1MDB

Nooryana Najib Jawab Leissner Hanya Bantunya Dapat Jawatan ‘Intern’ Di London


Asal Barang Jadi Duit, Pengguna Sanggup Bayar Sehingga RM100 Demi ‘Invitation’ Aplikasi Clubhouse

Sekiranya anda mengikuti perkembangan di media sosial, pastinya anda cukup tahu di mana aplikasi Clubhouse antara yang menjadi bualan ketika ini. Bermula daripada kaedah penerimaan pengguna baharu, tabiat pengguna sehinggalah kepada topik yang dibincangkan dalam aplikasi berkenaan.

Buat anda yang pertama kali mengetahui mengenai aplikasi ini, Clubhouse merupakan aplikasi berasaskan audio di mana orang ramai mampu berhubung bersama pengguna lain seluruh dunia dalam membincang, bercerita mahupun mengembangkan idea berdasarkan topik atau room disertai.

Apa yang membuatkan Clubhouse tampil eksklusif pada ketika ini sudah pastinya disebabkan penawarannya yang cuma terdapat pada platform iOS sahaja. Dalam erti kata lain, pengguna Android masih belum dapat menggunakan aplikasi ini. Selain itu, Clubhouse memerlukan pengguna yang sudah mendaftar untuk menawarkan ajakan atau invitation kepada pengguna yang mahu turut serta.

Penawaran invitation yang terhad buat pengguna baharu serta peningkatan orang ramai yang berminat dengan aplikasi ini secara tidak langsung membuatkan jemputan ke aplikasi Clubhouse menjadi berharga.

Siapa sangka, jemputan ke aplikasi ini sudah mulai ditawarkan pengguna Clubhouse dengan harga penawaran bermula serendah RM5 sehingga RM100 pada platform Carousell.

Buat pengguna yang mahu menyertai Clubhouse tanpa mahu berbelanja, anda boleh dapatkannya menerusi ajakan daripada rakan atau pengguna yang sudah menyertai aplikasi ini.

Ketahui lebih lanjut mengenai aplikasi Clubhouse yang dipopularkan Elon Musk dengan klik pautan di bawah.

Apa Itu Clubhouse? Media Sosial Baru Yang Dipopularkan Oleh Elon Musk

Bekas Pekerja Kongsi Budaya Kerja Tidak Sihat Sepanjang Di Tesla


‘Asal Jumpa Je Mengandung’ – Nabil Ahmad Selamba ‘Bahan’ Neelofa Buat Netizen Terhibur

Selepas Neelofa menarik diri sebagai pengacara program Meletop, pasti ada peminat yang merindui gandingan Nabil Ahmad dan juga Neelofa.

Terbaru, Nabil Ahmad memuat naik satu hantaran di Instagram (IG) miliknya memaparkan gambar dia dan isteri bersama Neelofa yang dilihat sedang sarat hamil anak keduanya.

“Asal jumpa je, preggy.” tulis Nabil di kapsyen gambarnya.

Kapsyen dimuat naik Nabil itu dibalas oleh Neelofa di Instastory miliknya yang ‘menasihatkan’ Nabil agar berhati-hati kerana risau akan ‘berjangkit’ dengannya.

Perkongsian tersebut telah meraih perhatian orang ramai dan rata-rata netizen berasa terhibur melihat Nabil bergurau senda dengan Neelofa.

Bukan itu sahaja, para netizen juga mengatakan hanya Nabil berani ‘bahan’ Neelofa seperti itu dan peminat mereka merindukan gandingan mereka bersama sebagai pengacara.


Sangka Nama Neelofa Hanya Nama ‘Glamour’, Lelaki Ini Berubah Pandangan Selepas Tahu Sejarahnya

Sejak Neelofa memenangi Bintang Paling Popular di Anugerah Bintang Popular Berita Harian Ke-29, semakin banyak kisah Neelofa dipaparkan di media massa. Bahkan sebelum kemenangan itu lagi, nama Neelofa disebut-sebut kerana kejayaannya sebagai seorang usahawan muda.

Kelmarin saya membaca status seorang lelaki ini. Dia bernama Nazril Laharadi telah menceritakan kisah asal usul nama Neelofa sehingga buat dia berubah pandangan terhadap nama tersebut. Malah, dia menghormati kedua ibubapa Neelofa kerana memilih nama tersebut untuk anaknya.

Ikuti perkongsian Nazril Laharadi atau dikenali sebagai Ajil di kalangan rakan-rakannya. Dia mengetahui kisah ini ketika melawat Turki baru-baru ini.

Dua tiga hari ini WhatsApp-Group-kaum-lelaki-umur-matang penuh dengan forward-forward berita tentang Neelofa hanya nak kahwin lelaki umur lebih 30 tahun kerana lebih matang (itu berita Ogos 2015, hentikanlah forward berita lama).

Selaku lelaki yang mencintai isterinya sepenuh hati, saya tak berminat nak ulas lanjut isu itu. Lagipun dengar khabarnya sekarang ini sudah ada nama artis wanita lain yang meniti bibir kaum lelaki umur matang mahupun belum matang (tanpa mengira usia). Macam biasa, saya buat-buat tak ingat nama artis tersebut.

Satu masa dulu saya ingatkan itu adalah nama glamour beliau selaku artis, mungkin nama di surat beranak beliau Hatijah atau Tuminah yang kurang appeal. Namun ternyata memang nama penuh beliau ialah Nor Neelofa. Hmm, dah lama juga trend bagi nama anak hipster ini rupanya.

Bukannya saya nak fikir sangat isu ini, tak ada keperluan pun. Namun antara satu perkara yang saya temui dalam lawatan saya ke Bursa, Turki minggu lalu, Neelofa ini merupakan nama seorang wanita mulia dalam sejarah Empayar Turki Uthmaniyyah.

Jika anda melawat makam Sultan Orhan Gazi, anda akan menemui satu kubur yang ditanda dengan nama Nilüfer Hātūn (نيلوفر خاتون). Nilufer ini merupakan permaisuri Sultan Orhan, dan merupakan Ibu kepada Sultan Murad I.

Sultan Orhan telah menamakan Kerajaannya dengan nama Uthmaniyah bagi mengenang ayahnya Sultan Osman Gazi, yang mana mereka berdua telah sama-sama membuka Kota Bursa daripada Kerajaan Kristian. Bursa disebut-sebut sebagai pusat kelahiran Empayar Turki Uthmaniyah dan menjadi ibu kotanya.

Selepas kematian Sultan Orhan, Nilüfer menggunakan gelaran Valide Hatun (وليدة خاتون) yang bermaksud Permaisuri Ibu. Gelaran ini digunakan dalam British Royalty dengan gelaran Queen Mother. Nilüfer merupakan Valide Hatun yang pertama dalam Kesultanan Uthmaniyah.

Ibn Battuta pernah melawat ke Bursa dan menjadi tetamu kepada Nilüfer. Dalam catatan pengembaraan Ibn Battuta, Nilüfer Digambarkan sebagai seorang wanita solehah dan cemerlang.

Nama Nilüfer berasal daripada perkataan Parsi yang bermaksud teratai atau bunga teratai (water lily). Beliau wafat pada tahun 1383 semasa berusia 100 tahun dan dikebumikan di Bursa, Turki.

Allah telah memberkati Nilüfer dan melahirkan daripada rahimnya keturunan para Salatin yang hebat dan sesetengahnya tersohor seperti Muhammad al-Fatih dan Sulaiman the Magnificent.

Nama-nama keturunannya terpahat dalam sejarah, kuburnya sentiasa dikunjungi ribuan manusia saban hari dan menerima doa para pengunjung dan pelancong. Semoga beliau dikurniakan keampunan dan rahmat daripada Allah swt serta ditempatkan dalam syurgaNya.

Selepas daripada mengunjungi Bursa, kini saya mempunyai rasa hormat kepada kedua ibu bapa Neelofa kerana memilih nama yang baik untuk anaknya. Hipster, hipster juga, makna yang baik jangan dilupa!

Saya tertarik dengan kisah ini dan cuba mencari lebih maklumat tentangnya. Ini antara yang ditemui:

Nilüfer Hatun (Ottoman Turki: نیلوفر خاتون, nama lahir Holofira, nama-nama lain Bayalun, Beylun, Beyalun, Bilun, Suyun, Suylun) adalah Valide Sultan; isteri Orhan, sultan kedua Empayar Uthmaniyyah. Nilüfer bermaksud bunga teratai air dalam bahasa Parsi.

Beliau adalah ibu kepada sultan seterusnya, Murad I. Anaknya yang lain adalah Kasim (meninggal dunia 1346). Sesetengah sumber lebih lama juga mendakwa dia adalah ibu kepada anak pertama Orhan ini, Suleyman Pasha, yang dipertikaikan.

Cerita-cerita tradisional mengenai asal-usul beliau, dikesan kembali ke abad ke-15. Beliau adalah anak perempuan pemerintah Byzantine (Tekfur) daripada Bilecik, yang dipanggil Holofira.

Seperti beberapa cerita lagi, bapa Orhan iaitu Osman menyerbu Bilecik pada masa perkahwinan Holofira dan Holofira adalah antara barang rampasan itu dan diberikan kepada Orhan.

Sebelum kejadian itu, mereka tiba di sana dengan hadiah yang mewah dan turut disertai tentera yang terselindung dan tersembunyi.

Namun begitu penyelidik moden meragui cerita ini, mereka mengakui bahawa kisah itu mungkin telah dibuat berdasarkan peristiwa sebenar.

Keraguan timbul apabila mereka menemui pelbagai keterangan sekunder dan kekurangan bukti dokumentari langsung masa.

Ahli-ahli sejarah lain menjadikan beliau sebagai anak kepada Prince of Yarhisar atau Puteri Helen Byzantine (Nilüfer), yang berasal dari keturunan etnik Greek .

Menurut sumber, pada musim bunga tahun 1299, majistret Bilecik akan berkahwin dengan anak perempuan majistret Yarhisar telah menjemput Osman Gazi dan orang-orangnya untuk meraikan perkahwinannya.

Pada musim bunga rakyat Söğüt berhijrah ke dataran tinggi Dominic sehingga musim luruh. Osman Gazi meminta untuk meninggalkan segala hartanya di istana Bilecik sebelum datang ke majlis perkahwinan.

Ia adalah amalan biasa untuk mengamanahkan barang-barang perkhemahan yang berat di istana jiran. Maka, majistret menerimanya dengan senang hati.

Majlis perkahwinan itu akan berlangsung dalam kawasan Chakirpinar, dua jam dari Bilecik. Dalam perjalanan ke majlis itu, majistret Yarhisar dikepung oleh tentera Osman Gazi. Mereka bergerak ke arah Yarhisar.

Ketika orang di kota itu melihat majistret mereka, mereka membuka pintu pagar dan tentera Osman Gazi dapat masuk ke dalam dengan mudah dan penaklukan istana tidak mengambil masa yang lama. Kemudian, Bilecik telah jatuh kepada Uthmaniyyah selepas terima kedatangan tentera Osman Gazi.

Orhan Gazi berkahwin dengan Holofira, anak majistret Yarhisar itu. Pengantin muda itu memeluk agama Islam dan namanya menjadi Nilüfer Hatun.

Apabila Orhan Gazi berada di luar kawasan, Nilüfer bertindak sebagai pemangku raja itu. Beliau adalah satu-satunya wanita dalam sejarah Uthmaniyyah yang pernah diberikan kuasa itu.

Semasa pemerintahan Murad, beliau telah diiktiraf sebagai Valide Hatun, atau Queen Mother. Beliau wanita pertama dalam sejarah Uthmaniyyah untuk memegang gelaran itu

Apabila beliau meninggal dunia, beliau telah dikebumikan bersama-sama Orhan Gazi dan bapanya Osman Gazi di Bursa.

Pengembara Islam Ibnu Battuta yang melawat Iznik dalam 1330-an telah menjadi tetamu Nilüfer Hatun. Beliau menyifatkan Nilüfer Hatun sebagai seorang wanita soleh yang cemerlang.

There is an inscription of three lines carved on a marble plaque above the entrance portal. The monument was built for Nilüfer Hatun, mother of Sultan Murad I and was completed on 30 Rabi’ al-Awwal 789/8 April 1388.Sumber: discoverislamicart.org

Nilüfer Hatun Imareti (“Nilüfer Hatun Soup Kitchen”) dibina oleh Sultan Murad pada 1388 sebagai satu penghormatan kepada ibunya selepas kematiannya, kini ia turut dikenali sebagai Muzium Iznik.


Asal Usul Nama Yakuza Dan Mengapa Mereka Tidak ‘Diusik’ Di Jepun

Bila sebut pasal Yakuza, mesti akan terbayang gengster yang penuh dengan tattoo dan kadang-kadang pakai suit kemas kan?

Tapi tahukah anda, Yakuza ini sebenarnya adalah sindiket paling organized dan berteknologi di dunia? Jangan main-main, Jepun punya gengster pun berteknologi dan maju selari dengan perkembangan masa.

Yakuza sebenarnya berasal dari perkataan Jepun, ya-ku-sa iaitu nombor 8-9-3, di mana kombinasi ini adalah kombinasi total nombor paling teruk dalam permainan kad Jepun. Jadi tak hairanlah kalau perkataan “yakuza” juga membawa maksud good for nothing.

Yakuza dikatakan berasal dari ronin (samurai yang tak bertuan) masa abad ke-17 dulu. Tapi sekarang ini yakuza ada banyak kumpulan, kumpulan paling besar adalah Yamaguchi, diasaskan pada 1915, dan fully developed lepas Perang Dunia Kedua oleh Takao Kazuo.

Menariknya, keahlian yakuza itu sendiri tidak salah dalam undang-undang Jepun. Sebab itu mereka boleh keluar selamba sahaja di festival mana-mana in public. Dan jangan terkejut ya kalau office yakuza ini boleh nampak terang-terangan sahaja dekat kawasan awam. Cuma bila kita nampak office yakuza dekat kawasan tu, kita tahulah kawasan tu adalah yakuza territory.

Jadi kalau anda seorang penyeluk saku, hati-hati kalau nak buat kerja di kawasan ini. Orang kata lebih baik kena tangkap dengan polis, daripada kena tangkap dengan yakuza, tak gitu? Haha. Jadi tidak hairanlah kalau kawasan ‘jagaan’ yakuza ni lebih ‘selamat’ dengan jenayah kecil berbanding tempat lain.

Yakuza ini adalah sindiket antarabangsa. Dia bukan beroperasi kat Jepun sahaja, dia punya operasi satu dunia. Sebagai gengster, semestinya benda yang mereka buat tak berapa baik antaranya seludup manusia, pelacuran, perjudian, ceti haram, edar dadah dan banyak lagi. Semua ni adalah bisnes mereka.

Menariknya, walaupun yakuza ni edar dadah, tapi sebenarnya mereka tidak hisap dadah pun. Sebab yakuza tahu dadah memang tidak akan bawak apa-apa benefit pun malah boleh melumpuhkan kumpulan mereka. Gengster pun tahu dadah tu bahaya, orang biasa sahaja yang gatal hisap dadah.

Walaupun yakuza ni basically jahat, tapi mereka pun ada buat ‘amal kebajikan’ tahu. Ha, benda ini yang buat kedudukan yakuza dalam masyarakat Jepun ni agak complicated sebenarnya.

Contoh, masa gempa bumi Kobe tahun 1995 dan kejadian tsunami tahun 2011, yakuza adalah antara yang terawal pergi membantu mangsa. Sebabkan yakuza ni banyak connection, jadi bantuan mereka sangat cepat sampai. Yakuza even sewa fasiliti dan helikopter lagi untuk selamatkan orang dengan sangat cepat masa insiden gempa bumi Kobe tahun 1995.

Namun sekarang ini, yakuza sudah jarang libatkan diri dalam jenayah keganasan. Mereka lebih kepada ‘bisnes’ macam ceti haram gitulah. Benda ni menjadikan yakuza adalah kumpulan jenayah paling kurang membunuh di dunia.

Kesimpulannya, adakah yakuza ni penjenayah yang baik ala-ala Robbin Hood, atau sebenarnya monster dalam pakaian suit? Pada saya baik macam mana pun, matlamat tetap tak halalkan cara. Begitulah.

Ini beberapa lagi artikel berkaitan negara Jepun yang anda boleh teruskan bacaan. Klik pada pautan di bawah.

Bagaimana Seorang Budak Kecil Beri Idea Untuk Kikuo Ibe Hasilkan Model G-SHOCK

Bagaimana One Piece Berjaya Bangunkan Kembali Bandar Kumamoto Di Jepun

Bukan Sekadar Hiasan, Ini Maksud Sebenar Bagi Pelekat Kereta Jepun


12 Sebab Untuk Jatuh Cinta Kepada Wanita Ulat Buku

Dan salah satu cara menjadi smart adalah dengan banyak membaca buku. Ramai tahu kebaikan membaca buku, dan kali ini kami ingin kongsikan 12 sebab kenapa anda harus jatuh cinta kepada wanita pembaca buku tegar, atau kami lebih suka panggil, wanita ulat buku:

1. Dia pandai menikmati masa bersendirian

Wanita ulat buku tidak kisah ditinggalkan buat satu-satu masa. Beri sahaja buku, dan dia akan menikmati masanya selama berjam-jam membaca buku. Walaupun ada mungkin dipinggirkan apabila novel terbaru kegemarannya keluar, tetapi sekurang-kurangnya dia tidak menangis clingy apabila anda terpaksa kerja sehingga lewat malam.

Kajian telah menunjukkan seseorang yang membaca buku fiksyen lebih empati terhadap orang lain. Mana tidaknya – dia harus meletakkan dirinya dalam situasi karakter buku yang dibaca – sambil cuba memahami kenapa karakternya bertindak sedemikian.

Anda boleh berbicara hal serius dengannya. Dia mampu berfikir pro dan kontra sesuatu perkara dan memberikan input yang baik semasa anda sedang menimbangkan sesuatu keputusan. Ulat buku mempunyai skill berfikir secara analitik dengan baik, maka dia mampu untuk menilai keadaan semasa dan memberi penyelesaian yang tepat.

Dia mungkin berada dalam LRT yang penuh dan padat dengan bau-bauan yang kurang menyeronokkan. Tetapi dia tidak kisah kerana sebenarnya dia sedang berada dalam tahun 1930 atas Kapal Van Der Wijck.

Dia berasa bebas dalam kedai buku atau gerai-gerai buku terpakai. Hanya berikan dia sebuah buku dan tempat duduk yang selesa, dan dia sudah belayar dalam satu pengembaraan.

Dalam pengembaraannya, ulat buku telah bertemu banyak fakta menarik. Dan dia selalunya mampu untuk menerangkan fakta ini dalam cara yang jelas dan ringkas.

Campaklah ke mana sahaja – dia sentiasa bersedia untuk benda baru – cerita baru, pengalaman baru, informasi baru. Pencariannya kepada pengembaraan baru menjadikan dia seorang yang menarik.

8. Dia adalah pendengar yang baik

Dia boleh menghabiskan masanya berjam-jam membaca kisah hidup orang lain. Dan tentunya dia boleh menghabiskan masanya berjam-jam mendengar kisah hidup anda.

9. Sangat mudah untuk membelikannya hadiah

Apa lagi hadiah yang dia mahu? Tentulah buku.

Apa makanan kegemaran anda? Tarikh harijadi ibu anda? Kebanyakan fakta ini – dia akan ingat. Membaca meningkatkan memori dan anda akan bersyukur kerana ada diari bergerak di sisi.

Apabila dia tidak membaca, dia mengambil bahagian dalam benda-benda penting di sekitar kehidupannya. Ulat buku lebih berkemungkinan untuk mengundi, menghadiri acara kebudayaan dan terlibat dengan komuniti sekitar.

12. Dan yang paling best tentang ulat buku?

Dia mungkin membuat anda rasa mahu membaca buku – dan mendapat semua manfaat yang datang dengan membaca.

Dan oleh kerana anda sudah jatuh cinta dengan wanita ulat buku, apa kata bawa dia ke 11 Perpustakaan di Lembah Klang yang menarik untuk dilawati.

BACA JUGA: 10 Perkara Ini Tercetus Apabila Kita Mula Membaca

LIKE dan FOLLOW Vocket di Facebook serta Instagram


Ini Asal Usul Takoyaki Dan Kisah Kedatangannya Di Malaysia

Takoyaki adalah sejenis makanan ringan (snek) yang berasal dari Jepun. Umum mengetahui perkara itu berdasarkan perkataan yang berbunyi jepun iaitu “ta-ko-ya-ki”.

Mungkin disebabkan oleh kebiasaan dari rakyat Malaysia yang menonton siri kartun Doraemon yang diketahui gemar memakan snek Dora-yaki. Jadi sebutan yaki di belakang itu membayangkan takoyaki juga adalah sejenis makanan dari Jepun.

Takoyaki jika dibaca secara literal bermakna sotong goreng atau sotong panggang. Ia adalah makanan ringan Jepun berbentuk bebola yang diperbuat berasaskan tepung dan dimasak dalam kuali takoyaki khas.

Di negara Jepun, takoyaki biasanya dipenuhi dengan inti sotong yang dipotong dadu, serbuk tempura (tenkasu), halia jeruk dan bawang hijau. Takoyaki di Jepun dimakan bersama sos takoyaki, mayonis, kemudian ditaburkan dengan rumpai laut (aonori) dan empingan bonito kering (katsuobushi).

Terdapat banyak variasi resipi takoyaki. Sebagai contoh, ada kawasan di Jepun menggunakan Ponzu iaitu kicap dengan dashi (Serbuk makanan laut) dan cuka limau. Ada juga yang meletakkan halia sebagai inti disamping sotong.

Di Malaysia, secara umum takoyaki dipenuhi dengan inti sotong dan juga beberapa inti lain termasuk ayam, udang, ketam dan ada juga yang meletakkan inti ikan bilis. Ya, inti ikan bilis.

Selain inti, takoyaki di Malaysia dipenuhi dengan kobis, malah ada juga yang meletakkan daun bawang dan juga lobak sebagai tambahan.

Jualan takoyaki di Jepun selalunya dikaitkan dengan gerai makanan jalanan. Walaubagaimanapun terdapat juga restoran takoyaki khusus yang mantap dan canggih, terutamanya di Osaka dan kawasan Kansai.

Takoyaki mula dipopularkan di Osaka, di mana seorang penjual jalanan bernama Tomekichi Endo. Pada tahun 1935 beliau telah dikreditkan dengan ciptaan takoyaki.

Takoyaki diilhamkan dari Akashiyaki, yang merupakan sejenis “bebola celup kecil” dari bandar Akashi, Wilayah Hyōgo yang diperbuat daripada adunan telur dan sotong.

Takoyaki pada mulanya popular di kawasan Kansai. Kemudian ia merebak ke kawasan Kanto dan kemudian ke kawasan-kawasan lain di Jepun. Perkataan “Yaki” berasal daripada “Yaku” yang merupakan salah satu kaedah memasak dalam masakan Jepun. Yaki bermaksud “untuk menggoreng atau memanggang”. Selalunya kaedah ini menggunakan kuali leper seakan kuali burger.

Perkataan “Yaki” juga boleh didapati dalam nama-nama lain barangan masakan Jepun seperti teppanyaki, yakitori, teriyaki dan dorayaki. Jadi apabila anda nampak perkataan yaki dalam makanan, sepatutnya ia adalah makanan yang dipanggang ataupun digoreng atas kuali leper. Di Malaysia, daging burger jenama Ramly selalunya dimasak menggunakan kaedah Yaki.

Di Malaysia, takoyaki mula-mula dibawa masuk oleh peniaga berbangsa Cina di di Kluang Johor pada lingungan era 90-an. Kemudian takoyaki telah berkembang sedikit demi sedikit dijual di kiosk-kiosk makanan ringan sebagai menu tambahan selain daripada jualan waffle, kayaball dan jagung cup.

Takoyaki kemudiannya dipopularkan oleh seorang lagi berbangsa Cina yang telah membuka gerai khusus yang hanya menjual takoyaki. Nama gerainya adalah Tako Tao.

Bermula dari tahun 2003, pengasas Tako tao telah memulakan perniagaan takoyaki nya dengan membuat validasi pasaran di Pasar Malam Taman Connought, Cheras. Apabila validasi pasarannya berjaya, beliau telah membuka kiosk pertama beliau di Shopping Mall di dalam Sungai Wang Plaza.

Bermula dari situ, kiosk Tako Tao telah berkembang ke kebanyakan bandar-bandar besar di Malaysia apabila pengasasnya berjaya mendapatkan perjanjian dengan pihak Aeon Mall di mana kebanyakan Aeon Mall mempunyai kiosk Tako Tao. Bertepatan dengan tanah lahir Aeon Mall iaitu dari Jepun.

Pada pertengahan tahun 2010, bermula satu lagi revolusi dalam pasaran takoyaki di Malaysia apabila sepasang suami isteri dari Gombak telah membuka gerai pertama Takoyaki milik Bumiputera Muslim dengan misi untuk menjadikan makanan snek Takoyaki menjadi popular dan diterima ramai seperti burger Ramly.

Mereka menamakan kiosk takoyaki mereka sebagai Mytakoyaki yang menggunakan bahan mentah takoyaki sendiri secara kecil-kecilan bagi memastikan kesucian dan status halal bagi produk-produk yang digunakan. Kini Mytakoyaki telah berkembang dengan sejumlah kiosk di seluruh Malaysia, Kiosk Shopping Mall, Kedai dan juga Foodtruck.

Setelah kira-kira 20 tahun kemasukan takoyaki di Malaysia, takoyaki kian terkenal di kalangan masyarakat, jenama-jenama takoyaki milik Bumiputera Muslim juga kian bertambah.

Boleh dikatakan ramai orang yang pernah mendengar perkataan takoyaki walaupun mereka tidak pernah pun memakan takoyaki. Sebut sahaja takoyaki pasti ramai yang akan membayangkan bebola tepung berintikan sotong yang enak dimakan panas-panas, dibaluti pula dengan sos takoyaki yang pekat, empingan bonito yang lazat dan juga limpahan mayonis jepun yang menyelerakan.

Semoga cita-cita kami pengasas dan pelopor pasaran takoyaki menjadikan snek ini suatu makanan kebiasaan rakyat Malaysia umpama Burger Ramly tercapai.

Anda semua dan cuba rasa takoyaki? Kalau belum, carilah!


Asal Usul ‘Teh Boba’ Yang Menjadi Kegilaan Rakyat Malaysia

Kebanyakkan rakyat Malaysia sekarang tergila-gilakan minuman ‘teh boba’ ataupun ‘bubble tea’ yang mudah didapati di mana-mana sahaja. Kedai yang menyajikan minuman teh boba ini seperti Tealive, Chatime, The Alley, Daboba dan banyak lagi jenama lain tumbuh bak cendawan yang sentiasa dikunjungi pelanggan tidak kira masa.

Akan tetapi, pasti anda tertanya-tanya asal usul teh boba ini dan bagaimana ia boleh terkenal seperti hari ini. Sebenarnya teh boba ini sudah wujud dari tahun 80-an lagi di Taiwan.

Terdapat sedikit perbalahan siapa sebenarnya pengasas teh boba ini di mana terdapat dua syarikat di Taiwan yang mengaku mereka adalah pengasas kepada trend teh boba ini. Syarikat tersebut adalah Hanlin Tea Room dan Chun Shui Tang.

Hey students!! Come out and grab a drink from stressful school work!! Enjoy a 10% discount on us!! #hanlintearoomla#authentic#foodie#foodlover#boba#tea#milktea#pearlbona#la#vibes#csuf#cpp#uci#rowlandheights#

A post shared by  Hanlin Tea Room (@hanlintearoom) on Mar 14, 2019 at 5:01pm PDT

Menurut pengasas Hanlin Tea Room iaitu Tu Tsung-he, dia mendapat inspirasi menghasilkan teh boba apabila dia ke pasar dan membeli bebola ubi kayu berwarna putih. Lalu, dia memasaknya di rumah dan mencampurkannya dengan susu yang ingin diminumnya. Berikutan kombinasi rasanya yang unik antara minuman tersebut dan bebola itu, dia menjual minuman tersebut dan menamakannya ‘pearl milk tea’.

GWはちょっと気分を変えて、季節限定ドリンクなんていかがですか？😋 #タピオカ苺ミルクティー #モリンガタピオカミルクティー #ちゅん

A post shared by  春水堂（ちゅんすいたん） (@chunshuitang) on Apr 28, 2018 at 6:25pm PDT

Berlainan pula dengan cerita Chun Shui Tang. Menurutnya, syarikat tersebut mula menghasilkan teh boba berdasarkan resipi salah seorang pekerjanya, Lin Hsiu-hui yang telah menghasilkannya sejak dari kecil. Resipi Lin Hsiu-hui yang meletakkan bebola ubi kayu dalam minuman diperkenalkan oleh syarikat Chun Shui Tang secara rasmi.

Kenapa terdapat dua versi berbeza tentang teh boba ini? Ini kerana kedua-dua syarikat ini tidak dapat membuktikan siapa pengasas sebenar di mahkamah dan kini resipi teh boba ini bebas digunakan oleh ramai pihak tanpa perlu membayar royalti kepada mana-mana pihak.

Setakat hari ini terdapat lebih kurang 250 jenama teh boba yang terdapat di Taiwan dan top 5 jenama yang terkenal di Taiwan adalah Chen San Ding Black Sugar Bubble Tea, Tiger Sugar, Chun Shui Tang, 50 Lan dan Xing Fu Tang.

Itulah kisah serba sedikit tentang asal usul teh boba yang sedang hit dan menjadi kegilaan ramai orang di Malaysia. Hanya dengan bebola ubi kayu, sudah dapat tarik minat ramai untuk beratur panjang setiap hari. Cumanya minum secara berhemah kerana kandungan gula dalam setiap teh boba memang sangat tinggi.


Asal Usul Teori Konspirasi Yang Mendakwa Bahawa Vaksin COVID-19 Dilengkapi Mikrocip

COVID-19 sudah menyerang dunia sejak akhir 2019 dan ia mula bertandang di Malaysia sejak awal tahun 2020. Sejak itu, kekacauan berlaku di serata dunia dengan penganut teori konspirasi yang mendakwa bahawa COVID-19 adalah virus yang dirancang untuk membunuh separuh umat manusia. Tidak cukup dengan itu, wujud pula beberapa teori lain yang mendakwa bahawa vaksin COVID-19 yang diluluskan oleh World Health Organization (WHO) mempunyai mikrocip.

Teori ini membiak seperti wabak COVID-19, mulanya tersebar kepada satu kumpulan yang kecil. Namun lama-lama ia membiak besar menjadi satu gerakan bodoh yang menyusahkan para pegawai kesihatan. Persoalannya di sini, siapakah yang bertanggungjawab memulakan teori dangkal ini? Dan bagaimana ia memberi kesan kepada seluruh dunia?

Dalam laporan yang dikeluarkan The Verge, kebanyakan teori konspirasi yang mendakwa bahawa vaksin dilengkapi dengan mikrocip muncul pada awal pandemik COVID-19 lagi. Di Amerika Syarikat sekitar Mac 2020, telah wujud gerakan bahawa ini adalah agenda gelap sesetengah kumpulan manusia yang mahu menyaksikan kematian separuh daripada umat manusia di seluruh dunia.

Lebih tepat lagi, pada 18 Mac 2020, ketika Bill Gates membuka ruang untuk sesi diskusi di laman Reddit, beliau meramalkan bahawa suatu hari nanti, dunia akan mewajibkan semua orang untuk mempunyai pasport digital yang merekodkan tahap kesihatan kita. Di dalam diskusi terbabit, Gates mencadangkan kad e-vaksin atau sijil digital yang boleh digunakan oleh semua orang untuk merekodkan tahap kesihatan mereka.

Apa yang menjadi masalahnya adalah apabila kenyataan Gates itu disalahertikan oleh sebahagian blogger.

Selepas perbincangan mengenai wabak di Reddit, kenyataan yang dibuat oleh Gates telah sampai kepada beberapa pihak. Terutamanya sebuah laman web di Sweden yang penuh dengan meme dan sering berbincang mengenai biohacking yang menggunakan nama CyphR.

Kumpulan ini kemudiannya menghubungkan kenyataan Gates dengan projek kajian yang dilakukan oleh Yayasan Bill & Melinda Gates. Di mana yayasan itu pada 2019 telah mengkaji “quantum dot”, teknologi baharu seperti tatu yang tidak dapat dilihat dengan mata kasar tetapi mampu mendedahkan maklumat kesihatan anda jika dipancarkan menggunakan lampu khas.

Dalam kajian terbabit, akan ada jarum mikro yang larut ke dalam kulit seseorang. Ia hanya boleh dilihat menggunakan telefon pintar yang sudah dimodifikasi dan mampu memberi maklumat kesihatan individu terbabit. Apabila kajian ini dipetik oleh CyphR, mereka mendakwa bahawa cara paling berkesan untuk menjalankan idea kajian ini adalah melalui penanaman mikrocip ke dalam tubuh badan. CyphR kemudiannya membuat kenyataan, “Bill Gates akan menggunakan mikrocip untuk melawan wabak corona.”

Dua hari selepas CyphR mengeluarkan kenyataan mereka, seorang pastor bernama Adam Fannin dari Jacksonville, Florida mula menyebarkan ideanya mengenai kenyataan Gates. Untuk pengetahuan anda, Fannin adalah orang yang tidak sukakan Gates dan apabila dia membaca kenyataan yang dibuat oleh CyphR, dia mula menyebar dakyah tidak betul di saluran YouTube miliknya.

Video yang berdurasi sembilan minit itu digunakan sepenuhnya oleh Fannin untuk menyebarkan teori konspirasi bahawa Gates cuba untuk mengurangkan umat manusia. Dia bahkan menulis, “Bill Gates – Implan Vaksin Mikrocip Untuk Memerangi Wabak Corona.” Sejak itu, video mula tersebar ke media sosial dan mendapat jutaan tontonan.

Tidak lama selepas itu, pada 13 April 2020, teori yang mendakwa bahawa vaksin COVID-19 mengandungi mikrocip telah mula tersebar luas. Mantan penasihat politik Donald Trump, Roger Stone dalam wawancara The Joe Piscopo Show turut menyerang Gates dan bertanya apakah peranan yang dimainkan oleh Gates dalam menghasilkan wabak COVID-19. “Dia dan globalis lain pasti dalam usaha mewajibkan vaksinasi dan menanamkan mikrocip ke badan manusia,” katanya.

Di hari yang sama, The New York Post turut memainkan peranan mereka dengan menghasilkan tajuk berita, ‘Roger Stone: Bill Gates mungkin telah menghasilkan wabak korona untuk menanam mikrocip ke badan manusia’. Laporan berita tersebut dan video Fanin akhirnya sampai ke seluruh dunia dan mencatat interaksi yang tinggi di Facebook.

Sejak daripada itu, kebohongan dan teori dangkal yang direka oleh kumpulan ini terus tersebar dan mula bermutasi menjadi teori-teori yang lain. Di Malaysia, penganut teori konspirasi terus membiak dalam menyebarkan dakyah mereka di sosial media dan whatsapp. Kita sempat dihidangkan dengan jenaka bahawa magnet mampu melekat di tempat yang dicucuk vaksin dan kita juga pernah berhadapan dengan teori di mana orang yang menerima vaksin akan meninggal dunia dalam masa dua tahun lagi.

Melawan teori anti vaksin yang kaitkan pesawat OneWorld dengan ‘Agenda Dajjal’. Klik pautan di bawah untuk membaca.

Melawan Teori Anti Vaksin Yang Kaitkan Pesawat OneWorld Dengan ‘Agenda Dajjal’

Menepis Kebencian Terhadap Dakwaan Dr Noor Hisham Sebagai Seorang Agen Freemason

Anti-Vaksin Tuduh Doktor Menipu, Tidak Percaya Vaksin Mampu Ubati COVID-19


‘Asalkan Halal Dan Dapat Sara Keluarga’ – Danny X-Factor Tak Malu Jadi Pemandu Grab

Pelakon dan penyanyi terkenal, Danny X-Factor memaklumkan dia lebih suka mencari kerja part time dengan memandu Grab kerana pendapatannya agak lumayan.

“Saya sudah lima tahun menjadi pemandu Grab dan pekerjaan itulah yang menyelamatkan saya ketika pandemik berlaku dulu,” katanya menerusi BH Online.

Danny atau nama sebenarnya Mohd Khardanie Anwa menambah, dia telah membuat semua pekerjaan seperti memandu Grab, menjual burger, minyak masak dan banyak lagi pekerjaan yang menguntungnya.

Selain itu, dia mengatakan dia tidak malu sama sekali dengan pekerjaan itu kerana kesemua pekerjaan itu halal dan tidak menipu orang.

Sementara itu, Danny menyatakan dia bekerja sebagai pemandu Grab sejak 2017. Semasa pandemik, isterinya bekerja sebagai pramugari dan tidak ‘terbang’ jadi gaji pun tiada, dia mengambil kesempatan untuk menjadi pemandu Grab, pekerjaan itu menyelamatkannya semasa Perintah Kawalan Pergerakan (PKP) lalu.

“Di situlah, kerja sebagai pemandu Grab banyak membantu saya. Kalau diikutkan, pendapatan pemandu Grab lebih lumayan daripada kerjaya seni. Pendapatan saya boleh cecah antara RM400 sehingga RM500 setiap hari,” katanya.

“Saya seronok menjadi pemandu Grab kerana pekerjaan tersebut menyenangkan hati saya, namun kini saya terpaksa berehat memandu Grab kerana sibuk berlakon.

“Bila memandu Grab, saya bertenang dan dapat berjumpa rakan, berborak dan sebagainya. Saya memandu Grab selepas melihat rakan sekeliling buat pekerjaan sama dan akhirnya rasa seronok.

Bahkan, dia berkata tidak sabar habiskan cepat pengambaran kerana mahu memandu Grab. Walau bagaimanapun, dia terpaksa berhenti memandu Grab.

Danny amat bersyukur dengan rezeki yang datang tidak putus malah terpaksa berhenti memandu Grab disebabkan banyak ‘job’ lakonan yang datang dan pekerjaan lain dalam industri seni.


Asam Laksa Pulau Pinang Tersenarai Sebagai Makanan Ketujuh Terenak Dunia

Sebut mengenai Pulau Pinang pasti ramai yang sudah membayangkan keenakan makanan di negeri ini yang turut digelar sebagai syurga makanan di Malaysia. Menawarkan seleksi makanan terdiri daripada nasi kandar, char kuey teow, roti canai dan pelbagai lagi hidangan lain membuatkan orang ramai sanggup untuk ke Pulau Pinang semata-mata untuk food hunting.

Terbaharu, menerusi senarai yang dikeluarkan CNN, di sebalik ribuan hidangan di dunia, media ini telah memilih asam laksa di Pulau Pinang sebagai hidangan ketujuh terenak dunia. Lebih mengejutkan, hidangan ini turut berjaya mengalahkan hidangan tradisi Thailand iaitu Tom Yam serta manisan kegemaran ramai iaitu aiskrim.

Mengulas mengenai hidangan asam laksa, hidangan yang terdiri daripada gabungan ikan, asam, serai, lengkuas, cili serta beberapa bahan rahsia ini antara yang membuatkan hidangan ini menjadi kegemaran ramai.

Meskipun hidangan ini bukanlah hidangan paling popular di Pulau Pinang menurut rakyat Malaysia, asam laksa Pulau Pinang berjaya menarik perhatian CNN untuk menyertakannya pada tempat ketujuh. Berikut merupakan 10 makanan terenak berdasarkan senarai yang dikeluarkan CNN. Adakah makanan kegemaran anda turut tersenarai?

1. Massaman curry, Thailand
2. Neapolitan pizza, Italy
3. Cokelat, Mexico
4. Sushi, Japan
5. Peking duck, China
6. Hamburger, Germany
7. Asam Laksa Pulau Pinang, Malaysia
8. Tom yam goong, Thailand
9. Aiskrim
10. Chicken muamba, Gabon

McDonald’s pada minggu ini telah memperkenalkan menu terbaru sekaligus menjadi trending iaitu Sea Salt McFlurry.

Mula Dijual Hari Ini, Sea Salt McFlurry Oleh McDonald’s Ini Sedang ‘Trending’ Di Malaysia

Gara-Gara Video Nabila Huda Viral, Ayam Goreng McD Kembali Menjadi Hangat Di Pasaran


ASB Umum Dividen 5.5 Peratus, Agihan Terendah Sejak 1990

Berbaki beberapa hari sahaja lagi sebelum memasuki tahun baharu dan nampaknya harinya telah tiba dimana orang ramai khususnya golongan Bumiputera yang melabur dalam ASB dibawah PNB menantikan dividen.

Baru sahaja diumumkan sebentar tadi oleh Tan Sri Zeti Akhtar Aziz, dividen ASB pada tahun ini diumumkan dengan agihan 5% seunit beserta bonus 0.5% seunit menjadikan jumlah keseluruhan agihan sebanyak 5.5 seunit.

Menurut Tan Sri Zeti Akhtar Aziz, saiz dana yang besar serta keadaan ekonomi yang tidak baik pada ketika ini antara yang memberi kesan kepada jumlah agihan ASB pada tahun ini. Berikut merupakan jumlah agihan ASB sejak 1990.

Berdasarkan jumlah dividen yang diumumkan, para netizen meluahkan rasa tidak puas hati terhadap jumlah dividen rendah yang diumumkan. Tidak kurang juga yang berpendapat jumlah dividen yang diumumkan sudah cukup baik melihatkan kepada keadaan ekonomi semasa. Berikut antara komen netizen mengenai dividen ASB yang baru sahaja diumumkan.

Dividen ASB 2019.. drop guys. 🙃 pic.twitter.com/QtfCM3YLhd

— Hafiz Rahim (@hafizmdrahim) December 18, 2019

not so attractive ASB dividend this year pic.twitter.com/6e23bFnCQc

Wow. Alhamdulillah 🤩 Saya ramal 4% je https://t.co/C1Pf3WRIXj

— Zulaikha Razali (@hmmokayokay) December 18, 2019

Not surprising me at all. As expected. Asb dividen 2019 so much decrease. pic.twitter.com/okDePmmMkA

Pada tahun lalu, pihak PNB pernah menyatakan hampir kesemua dana PNB dilaburkan di dalam negara. Turut dikongsikan, mengenai persoalan apakah pembiayaan ASB merupakan komitmen atau pendapatan.

Hampir Kesemua Dana PNB Bernilai RM297 Bilion Dilaburkan Di Dalam Negara

Apakah Pembiayaan ASB Itu Komitmen Atau Pendapatan


ASB Umum Dividen 4.25 Peratus Dengan Bonus 0.75 Seunit, Agihan Terendah Sejak 1990

Baru sahaja diumumkan sebentar tadi oleh Pengurusi Kumpulan PNB, Tan Sri Dr. Zeti Aziz, dividen ASB pada tahun ini diumumkan dengan agihan 4.25 seunit beserta bonus 0.75 seunit menjadikan jumlah keseluruhan agihan sebanyak 5 seunit.

Menurut Tan Sri Dr. Zeti Aziz, saiz dana yang besar serta keadaan ekonomi yang tidak stabil ditambah pula pandemik COVID-19 yang melanda antara yang memberi kesan besar kepada ASB. Berikut merupakan jumlah agihan ASB sejak 1990.

Pada tahun ini, bonus ehsan cuma diberikan kepada 30,000 unit pertama sempena sambutan ulang tahun ke-30 ASB. Sebarang pelaburan melebihi 30,000 unit pertama tidak lagi akan menerima jumlah bonus sebanyak 0.75 seunit.

Berdasarkan jumlah dividen yang diumumkan, para netizen rata-ratanya masih berpuas hati dengan dividen yang diumumkan melihatkan keadaan ekonomi semasa. Jumlah dividen yang lebih tinggi daripada jangkaan antara yang membuatkan para netizen lega.

— T. A. (@ToumaAbdullah) December 23, 2020

— therealchewan (@therealchewan21) December 23, 2020

— Pawli (@fazlimeister) December 23, 2020

Rendah dari tahun lepas. Redha jela huhu https://t.co/toSfxsB42Z

— Farhanisme (@HannZiq) December 23, 2020

Buat para pelabur ASB khususnya mereka yang membuat pembiayaan ASB, adakah anda berpuas hati dengan dividen yang diterima? Kongsikan bersama kami pendapat anda mengenai dividen ASB yang baru sahaja diumumkan ini.

ASB sekali lagi mencatatkan dividen yang boleh dikatakan dalam paras yang rendah. Klik pautan di bawah untuk mengetahui lebih lanjut adakah ASB masih releven untuk dilabur atau sebaliknya.

Pulangan Pelaburan ASB Terendah, Masih Relevan Atau Kita Perlukan Instrumen Pelaburan Lain

Jalil Rasheed Letak Jawatan Sebagai CEO PNB

Peroleh Pulangan Rendah, PNB Sedia Untuk Tingkatkan Lagi Pelaburan Luar Negara


ASEAN NCAP Beri Perodua Axia 2023 Pengiktirafan 4-Bintang

Pada hari semalam terjawablah semua persoalan mengenai model terbaharu Perodua Axia 2023 yang dinanti-nantikan oleh orang ramai selama ini. Difahamkan model hatchback itu telah menerima lebih 3,500 unit tempahan selepas pra-tempahan dibuka pada 1 Februari lalu.

Perodua cukup terkenal sebagai pengeluar kenderaan tempatan yang sangat menitikberatkan keselamatan penggunannya. Dalam satu perkongsian ASEAN NCAP melalui laman web rasminya, model Perodua Axia 2023 telah menerima 4 bintang dalam ujian kemalangan yang telah dilakukan terhadap kereta tersebut.

Varian model yang digunakan dalam ujian tersebut merupakan 1.0L SE, dilengkapi dengan dua beg udara pada bahagian pemandu dan penumpang hadapan.

Model Axia 2023 menerima jumlah skor sebanyak 73.55 mata dengan pecahan markah seperti berikut —

Antara ciri-ciri keselamatan yang disediakan oleh pihak Perodua sehingga model Axia 2023 layak mendapat pengiktirafan 4-Bintang di bawah protokol penilaian ASEAN NCAP 2021-2025 adalah Autonomous Emergency Braking (AEB), Lane Departure Warning, Forward Collision Warning, Lane Keep Assist, Rear Cross Traffic Alert, Anti-Lock Braking System, Blind Spot Detection dan Electronic Stability Control (ESC).

“Ini adalah kali kedua Perodua Axia menjalani penilaian ASEAN NCAP. Yang pertama dijalankan pada 2014 di mana hatchback itu mencapai penarafan 4 Bintang untuk kedua-dua kategori AOP dan COP.

“Di bawah protokol penilaian 2021-2025 semasa, Axia baharu menjalani penilaian yang ketat dengan dua kategori penilaian tambahan. Ia mencapai penarafan maksimum 5 bintang untuk kategori AOP, COP dan Safety Assist (SA),” petik kenyataan rasmi ASEAN NCAP.

Bagi anda yang berhasrat untuk melihat lebih dekat dan mencuba sendiri model Axia 2023 ini, bolehlah lawati pusat pameran dan jualan Perodua yang berhampiran dengan anda.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Isu ASEAN Warga Malaysia Patut Lebih Celik Daripada BREXIT

Jika UK berwaspada dengan isu European Union (EU) dan seterusnya mengambil langkah yang perlu, sebenarnya Malaysia juga patut mengambil langkah berjaga-jaga dengan Asean Union yang digagaskan semula pada tahun 2015.

Kesatuan Asean secara rasminya di tubuhkan pada 1967 pada asalnya ialah untuk mengelakkan persengketaan. Negara-negara Asean baharu sahaja merdeka dan perlu memfokuskan kepada perkembangan ekonomi dan pertumbuhan sosial.

BACA: Kisah Cerai BREXIT Dan Kahwin Paksa ASEAN

Sasaran tersebut akan dapat dicapai jika tiada persengketaan merebut sempadan dan peluasan perairan. Oleh itu, satu mekanisma negosiasi serta penyatuan kekuatan pertahanan di wujudkan melalui penubuhan Asean.

Fasa seterusnya ialah untuk perkembangan ekonomi dan pertumbuhan sosial. Kekuatan Asean jika digabungkan lebih USD2.8 trillion nominal GDP, kedudukan ketujuh dunia selepas USA, China, Jepun, Jerman, UK dan Perancis.

Manakala tenaga kerja yang boleh digunapakai juga sangat tinggi dengan anggaran 625 juta penduduk (8.8% dari penduduk dunia).

Antara gagasan lain Asean Union ialah free movement untuk penduduk dan tenaga kerja, tiada kawalan visa diperlukan.

Itu adalah konsep. Secara realiti, perbezaan ekonomi, sosio-budaya serta latar belakang pendidikan amatlah ketara antara negara-negara Asean. Usah dibandingkan perbezaan Singapura dan Myanmar. Bandingkan antara Malaysia dengan Singapura pun sudah cukup untuk melihat jurang pendapatan serta purchasing power terlibat.

Bagi kes sosial, jika free movement di realisasikan, maka orang-orang Myanmar, Indonesia, Vietnam, Laos dan Cambodia boleh datang untuk bekerja dan menetap di Malaysia tanpa sekatan. Adakah perkara yang sama akan berlaku kepada rakyat Malaysia?

Perkongsian fasiliti sosial bermaksud kesesakan hidup orang tempatan. Kebanjiran penduduk dengan latar belakang sosial berbeza akan menimbulkan persengketaan. Kesempitan ekonomi akan meningkatkan kadar jenayah.

Masalah yang dihadapi oleh rakyat Malaysia sekarang sudah bermula walaupun Asean Union belum dilaksanakan. Bayangkan jika ia betul-betul berlaku.

Saya menulis dari aspek sosial. Lupakan dahulu potensi ekonomi yang dilihat di atas kertas. Konsep Kesan Titisan Ke Bawah yang diajarkan dalam buku teks ekonomi tidak berlaku secara meluas dalam dunia nyata.

Disebabkan kesedaran dan ketakutan masalah sosial mendatang itulah Brexit direalisasikan. Umpama masalah rakyat Malaysia yang terpaksa bersaing dengan bangsa asing dalam sektor pekerjaan, perniagaan malah rimas dengan kebanjiran bangsa asing yang tidak peka dan tidak menghormati budaya tempatan. Begitu juga situasi di UK yang semakin sesak dengan kebanjiran penduduk dari negara-negara Eastern Europe.

Baiklah, berbalik kepada isu setempat dan realiti. Jadi, apakah Exit Plan kita?

Sepatutnya ekonomi Malaysia berkembang secara diagonal. Ada automated sector dan semi-automated sector yang bidang pekerjaannnya dipenuhi oleh orang-orang tempatan.

Manakala intensive labour pula diisi oleh pekerja asing. Selepas 2-3 tahun, mereka akan dihantar pulang dan digantikan pula dengan batch lain. Itu konsep di atas kertas, bagi mengelakkan asimilasi dan perkembangan populasi.

Tetapi keadaan sekarang sudah tidak terkawal dan tidak mungkin dapat dibasmi disebabkan masalah pentadbiran dan dasar. Apa yang boleh di lakukan ialah meningkatkan kekuatan ekonomi sendiri melalui beberapa cara:

1. Active income
2. Business income
3. Passive income
4. Portfolio income

Jika rakyat di negara maju sanggp membelanjakan 20% dari pendapatan tahunan mereka untuk menghadiri kelas, seminar, bengkel dan sebagainya bagi menambah ilmu, bagaimana dengan orang kita?

Tuan Penjejakx adalah pelabur pasaran derivatif sepenuh masa. Beliau mengadakan kelas pelaburan dari semasa ke semasa.

BACA: Bagaimana Negara China Menceroboh Malaysia Secara Diam


Asia Cafe SS15 Akan Ditutup Sebelum Hujung Tahun Ini

Bagi yang biasa berkunjung ke Subang Jaya SS15, pasti pernah makan di sini. Kalau tidak pernah makan pun, pasti pernah lalu di Asia Cafe. Berita sedih buat peminat Asia Cafe kerana medan selera ini akan tutup operasi sebelum hujung tahun ini.

Asia Cafe memang terkenal sebagai tempat untuk melepak terutamanya kalau ada perlawanan bola sepak English Premier League (EPL) hujung minggu. Kalau semasa World Cup atau Euro Cup, memang Asia Cafe jadi tempat pilihan peminat bola sepak menyokong pasukan kegemaran mereka. Kalau hari-hari biasa pun, ramai yang berkunjung ke Asia Cafe kerana pelbagai pilihan makanan yang boleh dipilih di sini.

Oh no, say it isn't so! #Mediaraya plans to demolish #AsiaCafe to develop a new SoHo project.https://t.co/sOpHAHkVBg #SS15 #SubangJaya pic.twitter.com/yXxKxj2bhH

— Hype Malaysia (@HypeMY) August 10, 2017

Menurut World Of Buzz, kerana faktor pembangunan di SS15 yang pesat, Asia Cafe terpaksa memberi laluan untuk pembangunan baharu. Bangunan Small-Office Home-Office (SoHo) akan dibina di tapak Asia Cafe. Dikhabarkan juga Asia Cafe mungkin akan ditutup seawal 31 October ini.

Makin padatlah SS15 selepas ini kalau terbinanya SoHo ini. Bagi setia menyokong Asia Cafe selama 14 tahun ianya beroperasi, sempatlah untuk layan EPL dalam beberapa minggu lagi di sana. Pastinya kami akan merindui Indomee goreng lejen di Asia Cafe ini. Nak kena berkunjung nanti untuk tanya di mana pula mereka buka kedai selepas ini.


12 Selfie Yang Berakhir Dengan Tragedi. #5 Paling Dekat Di Hati Rakyat Malaysia

Selfie kini sudah menjadi satu fenomena global yang melanda majoriti manusia di muka bumi. Tanpa mengira waktu dan tempat, pasti insan yang gilakan selfie akan menggunakan kesempatan yang ada untuk mengambil gambar kenangan. Namun begitu, ada juga selfie yang berakhir dengan tragedi memilukan. Hari ini, kami ingin kongsikan 12 selfie yang pasti mengingatkan kita bahawa ajal dan maut itu memang tidak dapat diduga.

Mabuk yang mengundang padah! Oscar yang berada di dalam keadaan mabuk cuba berselfie dengan sepucuk pistol sebagai pelengkap gaya. Malangnya, dia telah tertembak diri sendiri sewaktu sedang mengambil gambar.

Selfie tidak bertempat! Lelaki berusia 21 tahun ini menemui ajal sewaktu cubaan untuk mengambil gambar di atas sebuah kereta api akibat renjatan elektrik.

3. Ahli Muzik Reggae Jadiel (Ramon Gonzalez)

Jadiel sempat merakam selfie terakhir ini sebelum dia terlibat dengan kemalangan yang menyebabkan kematiannya.

Dua gadis manis ini sedang berada di dalam perjalanan menuju ke parti meraikan bakal pengantin baru, Collete Moreno sewaktu dia merakam selfie ini. Selang beberapa minit kemudian, kereta yang dipandu Ashley telah terlibat dengan kemalangan yang mengakibatkan kematian Collete.

Mereka berdua sepatutnya sedang berada di dalam perjalanan ke Malaysia untuk menikmati percutian musim panas. Tetapi Gary Slok dan ibunya yang merupakan penumpang MH17 tidak berpeluang menikmati percutian idaman setelah kapal terbang malang itu ditembak jatuh sebelum terhempas di kawasan sempadan Ukraine-Rusia.

Mohammed al-Chaar (berbaju merah) adalah seorang remaja Lebanon berusia 16 tahun yang sedang keluar bertemu rakan-rakan sepertimana kebiasaan remaja lain. Namun begitu, nasib tidak menyebelahinya apabila turut terkorban di dalam serangan bom yang dikatakan berkait dengan konflik yang berlaku di Syria. Berang dengan apa yang menimpa al-Chaar, sekumpulan remaja telah menggunakan media sosial Facebook dan Twitter untuk kempen anti-keganasan.

Kedua-dua wanita ini memang penggila selfie yang tegar! Mereka telah terlibat dengan kemalangan sewaktu merakam video nyanyian mereka di dalam kereta. Mujur kedua-duanya terselamat dalam kemalangan itu. Namun begitu, mereka masih sempat berselfie sewaktu di dalam perjalanan ke hospital. Nampaknya mereka memang tidak akan berasa serik untuk berselfie pada masa akan datang!

Karen sedang cuba untuk berselfie di sungai El Tunal yang terletak di Mexico. Namun begitu, malang tidak berbau apabila wanita itu tergelincir lalu terjatuh ke dalam sungai sebelum mati lemas.

Selebriti sensasi Mexico ini telah merakam foto terakhir bersama krewnya sebelum penerbangan berlepas. Jet peribadi yang dinaiki mereka telah terhempas berhampiran Iturbide, Nuevo León, Mexico lalu meragut nyawa kesemua penumpang.

Courtney Sandford telah memuat naik gambar selfienya beberapa minit sebelum terlibat di dalam kemalangan jalan raya. Ironinya, wanita itu juga sedang mendengar lagu Happy nyanyian Pharrel Williams ketika kejadian berlaku.

Pasangan suami isteri ini telah menemui ajal akibat terjatuh dari tebing tinggi Cabo De Roca semasa sedang berselfie. Mereka berdua dikhabarkan sedang melancong ke Portugal sewaktu insiden buruk ini berlaku.

Remaja berusia 17 tahun ini dikatakan telah hilang keseimbangan sewaktu cubaannya untuk berselfie di atas sebuah jambatan. Xenia meninggal dunia akibat renjatan elektrik melalui kabel yang cuba dipautnya sewaktu terjatuh.

Semoga kita mendapat pengajaran daripada kisah yang dikongsikan ini. Hendak berselfie pun perlulah memikirkan aspek keselamatan diri dan semua orang. Ingatlah insan tersayang sebelum berselfie!


Asics Bakal Mengeluarkan Warna Baru Sempena Model GEL-Lyte

Kepada peminat Asics model GEL-Lyte anda patut bergembira kerana jenama in bakal mengeluarkan warna baru untuk model ini iaitu ‘Rose Taupe’ & ‘Dark Forest’. Setiap model ini bakal digabungkan dengan lapisan fabrik suede dalam memberikan teknologi kusyen GEL buat si pemakai.

Setiap model juga didatangkan dengan rekaan yang sedikit berbeza berbanding sebelum ini. Harga bagi setiap model “Rose Taupe “& “Dark Forest” adalah $145 (RM569.63). Anda boleh dapatkannya di butik Asics atau retailers yang terpilih.


ASICS GEL-LYTE III ‘Teh Tarik’ Bakal Jadi Rebutan Peminat Kasut Tempatan

Minuman apa yang sedap dipadankan dengan nasi lemak? Semestinya teh tarik, minuman kegemaran rakyat Malaysia.

Selepas kejayaan model GEL-Kayano™ 5 OG ‘Nasi Lemak’ (2019) dan GEL-LYTE™ III ‘Kuala Lumpur Twin Towers’ (2020), butik HUNDRED% bersama SneakerLAH kembali dengan satu lagi model kolaborasi edisi terhad bersama ASICS bertemakan minuman kegemaran rakyat Malaysia, teh tarik!

A post shared by HYPEBEAST Kicks (@hypebeastkicks)

Pemilihan warna dan material pada kasut ini sangat-sangat menarik dan pastinya mengingatkan anda kepada minuman kegemaran ramai ini. Perkataan ‘LAH’ ditulis di bahagian hadapan kasut serta logo ASCIS di bahagian sisi juga boleh ditarik keluar dan digantikan dengan logo velcro lain yang turut hadir bersama kasut ini.

ASICS GEL-LYTE III ‘Teh Tarik’ turut akan hadir dengan packaging khas, sama seperti packaging teh tarik instant yang biasa anda nampak di kedai runcit!

Sekiranya anda sudah mengumpul kasut edisi terhad Nasi Lemak dan KLCC, sudah semestinya Teh Tarik ini perlu ada dalam koleksi anda. ASICS GEL-LYTE III ‘Teh Tarik’ akan dijual pada harga pasaran RM699 dan dilancarkan pada 3 Disember ini di HOME Concept Store dan 4 Disember secara raffle di SneakerLAH.com.


ASICS Hasilkan Kasut Edisi Terhad Sempena Ulang Tahun Pengasas Ke-100

Sempena ulang tahun hari jadi ke-100 pengasas jenama kasut yang berasal dari Jepun iaitu ASICS iaitu Kihachiro Onitsuka, jenama ini bakal menghasilkan kasut khas yang eksklusif untuk beliau dengan memilih motif rekaan bunga Matahari-hued gear.

Rekaan bunga matahari ini didatangkan dengan campuran warna merah, oren dan kuning yang merupakan inspirasi daripada pengasas sendiri yang menyukai lukisan artis terkenal iaitu Vincent Van Gogh. Warna gelap pula mewakili hasratnya untuk menggalakkan orang ramai untuk menentukan masa depan mereka seperti bunga matahari yang disinari cahaya matahari.

Sebanyak tiga model kasut bakal dijual secara rasmi oleh mereka pada 29 Mei ini sempena ulang tahun pengasas. Antara tiga model itu ialah ASICS GEL-Mai dijual dengan harga $140 (RM 557), GEL-Quantum 360 $170 (RM 676.35) dan Onitsuka Tiger Corsair $120 (RM 477.42).

Setiap pembelian ini $10 (RM39.78) akan disumbangkan pada Organisasi Right To Play yang menaja kanak-kanak Lubnan selama 10 minggu untuk bersukan.

Этот улыбающийся дедушка на фотографии – Кихачиро Онитсука, создатель бренда Onitsuka Tiger, а впоследствии ASICS. Вглядитесь в его улыбку. Это улыбка мечтателя. Именно с мечты и начался этот кроссовочный бренд, когда молодой человек в послевоенной Японии решил, что для восстановлении страны нужно больше времени уделять физкультуре и спорту, а для этого нужна достойная обувь. Кихачиро не знал ничего об обуви, но он верил в свою мечту, и, путём проб и ошибок, создал компанию – лидера в производстве кроссовок. #superstep4all #asics #sneakers #onitsuka #onitsukatiger #kihachiro #kihachiroonitsuka #кроссовки

A post shared by  SuperStep (@supersteprussia) on Aug 1, 2014 at 1:42pm PDT


ASICS Perkenalkan Model GEL-Kayano 5 ‘Nasi Lemak’ Edisi Terhad

Nasi lemak merupakan makanan kegemaran rakyat Malaysia dimana nasi dihidangkan bersama sambal ikan bilis istimewa, ikan bilis goreng, kacang goreng, timun dan telur rebus serta dibungkus dengan daun pisang.

Aroma dan rasa nasi lemak sungguh memukau. Terbaharu, ASICS telah berkolaborasi dengan Hundred% dan Sneakerlah hadir dengan koleksi kasut edisi terhad yang berinsipirasikan daripada nasi lemak.

Model GEL-Kayano 5 dipilih untuk kolaborasi ini dan 5 warna utama digunakan iaitu merah, kuning, hijau dan putih bagi melambangkan nasi lemak. Malah, menariknya pada bahagian belakang kasut ini, kelihatan seolah-olah ada telur sebenar.

Untuk pengetahuan anda, model GEL-Kayano 5 terkenal sebagai kasut paling selesa. Anda boleh dapatkan kasut yang berharga RM599 pada 5 dan 6 Oktober 2019 melalui laman sesawang ini.

Adalah diingatkan bahawa kasut ini terhad kepada 500 pasang kasut sahaja dan untuk maklumat lanjut boleh layari laman sesawang ini. Jika berminat, jangan lepaskan peluang kelak apabila jualan telah dibuka.

Tahukah anda bahawa KFC telah berkolaborasi dengan Pestle Mortar hadir dengan koleksi pakaian yang ‘awesome’?

KFC Malaysia Bakal Lancar Koleksi Pakaian Edisi Khas Bersama Pestle Mortar

Nike Perkenalkan Koleksi ‘Spongebob Squarepants’ Sempena Ulang Tahun Ke-20

Vocket Review: Asics Gel-Quantum 360 Shift


Asif Mungkin Tidak Lagi Muncul Dalam ‘Drama Spontan’?

Siapa di sini penggemar Drama Spontan di YouTube? Bagi anda yang tidak tahu, drama spontan adalah satu drama berdialek Kelantan yang penuh dengan unsur nasihat tetapi dalam masa yang sama kelakar dan menghiburkan.

Terbaharu, berlaku pertelingkahan antara Syahmi Sazli dan Asif serta dikhabarkan bahawa Asif mungkin tidak akan muncul lagi dalam drama spontan tersebut. Hal tersebut diberitahu oleh Syahmi sendiri di Instastory miliknya dan dia ‘buka mulut’ kenapa Asif sudah jarang bersama beliau.

Menurut Syahmi, terdapat pihak ketiga yang muncul secara tiba-tiba selepas Asif terkenal dan mengaku menjadi ‘penjaga’ kepada Asif dan menyebabkan hubungan antara mereka renggang. Penjaga tersebut dikhabarkan tidak berpuas hati dengan bayaran yang diterima oleh Asif.

Menurut Syahmi, bayaran yang diterima oleh Asif boleh dikatakan tidak dinikmati oleh Asif. Paling pelik apabila kadangkala Asif kerap minta duit dan handphone yang dibelikan oleh Syahmi kepada Asif turut dijual.

TRUE STORY PART 1 Penjaga vs Isteri Director . Assalamualaikum. Disebabkan pihak sana telah membuka cerita. Jadi izinkan pihak disini pulak bercerita. . Why payment Asif RM200? Kenapa bulan 7 baru payment? . Mula-mula Asif berlakon, pihak Syahmi membayar Asif dgn barang dapur, pakaian yang dipakai oleh Asif. Why dibayar melalui barang dapur & pakaian? Part yang ni, Nissa nak penjaga tu reveal sendiri siapa abahnya yang sebenar. . Payment RM200 dibayar start bulan 7 disebabkan penjaga mula bersuara. Kononnya takde perubahan atas Asif setelah berlakon. Ye takde perubahan. Nak ada perubahan mcm mana, duit bukan dpt dkt Asif pun. Payment wang, Syahmi bg bermula bln 7. Dan dibayar RM200 setiap kali belakon. . Bukan itu sahaja, hutang di kedai runcit kadang-kadang pihak kami jugak tanggung. Hal2 lain pun kadang-kadang kami jugak terpaksa hadap. So, dimana penjaga saat2 abah dia memerlukan wang? . Jangan bincang pasal payment la, if semua kos kami kena tanggung✌🏻 . Dan disini jugak nak terangkan yang pihak kami BELUM TERIMA APA2 WHATSAPP, MSG & SUARA untuk naikkan payment Asif. If ada, agak-agak duit tu Asif dapat rasa tak? Dimana hak Asif? Dan adakah pihak kami yang menggunakan Asif? Buka mata. Bukannya penjaga tidak tahu. Tahu. Cuma dia nak tegakkan benang yang basah.

A post shared by  MAK ANAK SORANG (@anissafaizul) on Sep 1, 2019 at 9:48am PDT

Berikutan itu, penjaga Asif juga telah membalas kenyataan pihak Syahmi di Instastory milik Asif.

Menurutnya penjaga tersebut, apa yang berlaku tidaklah seperti yang pihak Syahmi ceritakan. Beliau turut mendakwa ada bayaran yang sepatutnya diterima Asif disekat oleh pihak Syahmi.

Malah, penjaga tersebut juga mengatakan bahawa dia tidak mengambil duit Asif langsung dan tidak pernah menggunakan populariti Asif untuk mempromosikan produk yang dijualnya. Dia hanya pernah minta tolong sekali tetapi membayar Asif dan bukannya menggunakan khidmat Asif secara percuma.

Harap kedua-dua pihak dapat bersemuka dan menyelesaikan perkara ini dengan cara yang baik. Peminat pasti mahu melihat gandingan Syahmi dan Asif diteruskan untuk drama spontan yang akan datang.

Di bawah ini kami listkan beberapa artikel yang ‘hits’ dan menarik yang anda boleh baca.

10 Kek Secret Recipe Anda Wajib Cuba Saranan Staf Mereka

Lukisan ‘Pelukis Jalanan’ Berjaya Curi Perhatian Tuanku Dan Raja Permaisuri Agong

Lihat Rekaan Konsep Hostel Persis ‘Hotel 5 Bintang’ Di Universiti Sains Malaysia


Asri Hamidon Sah Pengerusi Baharu 1MDB

Lembaga Pengarah 1Malaysia Development Bhd (1MDB) mengumumkan Datuk Asri Hamidon dilantik sebagai pengerusi baharu syarikat berkuat kuasa 25 Jun 2018.

1MDB turut membentuk Jawatankuasa Eksekutif (Exco) baharu dengan anggotanya terdiri daripada Datuk Mohammad Faiz Azmi, Datin Rashidah Mohd Sies dan Datuk Wan Mohd Fadzmi Wan Othman bagi melancarkan kembali urusan 1MDB.

Asri Hamidon juga merupakan Timbalan Ketua Setiausaha Perbendaharaan yang bertanggungjawab terhadap pelaburan kerajaan.

Kementerian itu berkata, jawatankuasa tersebut diberi amanah dan kepercayaan oleh lembaga pengarah untuk menguruskan operasi harian syarikat. Semoga Exco dan pengerusi baharu 1MDB dapat menjalankan urusan dengan amanah dan penuh dedikasi selepas ini.


‘Assalamualaikum’ – Respon Pantas KJ Terhadap Video Tular Selepas Sah Pegang Jawatan Menteri Kesihatan

Kecoh di media sosial sejak 25 Ogos lalu apabila tular klip seorang penerima vaksin dihalang seorang pegawai untuk membuat rakaman mendapat suntikan vaksin. Isu tersebut menjadi tular selepas dimaklumkan beliau dihalang pegawai berkenaan gara-gara YB Khairy Jamaluddin sudah letak jawatan sebagai menteri.

Dalam pada itu, larangan berkenaan hanya berlaku di PPV berkenaan manakala PPV lain masih lagi dibenarkan untuk membuat rakaman menurut netizen lain yang mendapatkan vaksin.

Dua hari menantikan jawapan, segalanya terjawab pada hari ini apabila YB Khairy Jamaluddin yang baru sahaja dilantik sebagai Menteri Kesihatan Malaysia tampil dengan sebuah tweet ringkas terhadap isu yang berlaku sekaligus menjadi antara tweet terawal beliau selepas menyandang jawatan baharu.

— Khairy Jamaluddin 🇲🇾🌺 (@Khairykj) August 27, 2021

Tweet ringkas beliau dengan memberi salam sekaligus menandakan beliau mengambil maklum terhadap isu yang berlaku nyata membuat para netizen terhibur.

Tidak kurang juga yang beranggapan pegawai tersebut dalam ‘bahaya’ berikutan lantang melarang penerima vaksin membuat rakaman kerana YB Khairy Jamaluddin sudah meletak jawatan pada ketika itu.

Plot twist dia🤣🤣🤣 https://t.co/jEMLRdigv1

— Titan (@cronusreturns) August 27, 2021

hahahha what a comeback https://t.co/2VrpVuRbbH

Lol.. someone is in trouble.. https://t.co/RTfS6nLlse

— RainMaker (@RainMakerRobot) August 27, 2021

Menerusi pengumuman yang dibuat Perdana Menteri, Dato’ Sri Ismail Sabri bin Yaakob sebentar tadi, Datuk Seri Mohamed Azmin Ali sekali lagi diumumkan sebagai Menteri Kanan – Menteri Perdagangan Antarabangsa dan Industri. Datuk Seri Hishammuddin Tun Hussein telah dilantik sebagai Menteri Kanan – Menteri Pertahanan manakala Datuk Dr. Mohd Radzi Md Jidin dilantik sebagai Menteri Kanan – Menteri Pendidikan.

YB Idris Ahmad telah dilantik sebagai Menteri Di Jabatan Perdana Menteri (Hal Ehwal Agama) menggantikan Datuk Dr. Zulkifli Mohamad al-Bakri. Datuk Seri Adham Baba yang sebelum ini memegang portfolio Menteri Kesihatan kini memegang portfolio Menteri Sains, Teknologi dan Inovasi.

Diharap para jemaah yang diamanahkan tugas menjawat portfolio masing-masing dalam menjalankan tugas sebaiknya dalam membawa Malaysia ke arah yang lebih baik sekaligus dalam mengurangkan isu melibatkan pandemik COVID-19.

Ketahui lebih lanjut mengenai isu yang berlaku melibatkan seorang penerima vaksin bersama seorang pegawai di Johor dengan klik pautan di bawah.

Dakwa Menteri PICK Sudah Letak Jawatan, Lelaki Ini Dihalang Rakam Ketika Dapatkan Suntikan

Samakan Penerima Vaksin Dengan Lembu, PU Syed Mahu PDRM Ziarah Suhaimi Saat


Ulasan Filem ‘Assassin’s Creed’ Dari Mata Bukan Seorang Pemain Permainan Videonya

Semalam saya pergi menonton filem Assassin’s Creed yang kini sedang ditayangkan di pawagam. Pada mulanya saya sangat excited kerana filem ini dibintangi dua pelakon favourite saya, Marion Cotillard dan Michael Fassbender. Lebih-lebih lagi filem ini adalah adaptasi dari sebuah permainan video yang terkenal. Dua faktor ini sudah cukup untuk buat peminat tertarik pada filem ini. Tetapi bagaimana pula peminat menerima filem ini selepas menontonnya?

Sedikit sinopsis untuk filem ini. Filem ini menceritakan Cal Lynch (Michael Fassbender) yang mengembara kembali ke kurun ke-15, di mana Cal mewarisi darah Aguilar de Nerha, nenek moyang beliau yang merupakan seorang Assassins, sekumpulan pahlawan yang melindungi Apple of Eden dari sebuah organisasi yang berniat jahat, Templar Order. Sophia Rikkin (Marion Cotillard) adalah insan yang bertanggungjawab di Abstergo, fasiliti yang membolehkan Cal mengembara sebagai Aguilar.

Assassin’s Creed adalah permainan video oleh Ubisoft dan menurut pereka content untuk permainan video ini, Aymar Azaïzia filem ini mempunyai jalan cerita yang baru tetapi dengan watak-watak yang sedia ada dalam universe Assassin’s Creed. Animus, mesin untuk Cal mengimbau kembali ingatan nenek moyangnya telah direka kembali untuk filem ini. Animus kali ini lebih awesome apabila ianya boleh mengangkat Cal ke udara dan memberikan feel moden untuk Animus. Antara sebab utama Animus direka kembali adalah supaya ianya tidak dibandingkan dengan kerusi dalam filem The Matrix.

Satu fakta menarik dalam filem ini adalah aksi signature ‘Leap Of Faith’ yang dilakukan oleh stunt double Fassbender, Damien Walters. Pihak produksi tidak mahu menggunakan elemen CGI dalam lompatan ini dan ianya dilakukan secara live pada ketinggian 38m. Freefall ini adalah lompatan paling tinggi oleh seorang stuntman dalam jangkamasa 35 tahun untuk sesebuah filem Hollywood.

Dalam review ini, saya akan bahagikan filem ini kepada dua bahagian, positif dan negatif. Terus terang saya tidak pernah bermain permainan video ini tetapi menurut rakan-rakan gamer saya, filem ini adalah antara karya terbaik yang pernah dikeluarkan oleh Ubisoft. Review ini mungkin mempunyai spoiler dan tabahlah jika anda masih belum tonton filem ini.

Pemilihan watak utama. Pemilihan pelakon untuk filem ini adalah yang terbaik. Saya memang peminat setia Michael Fassbender dan Marion Cotillard. Tarikan mereka berdua ini membuatkan saya pergi juga ke pawagam untuk menonton filem ini di pawagam. Gabungan franchise Marvel dan DC Comics juga sebenarnya gandingan ini. Kalau yang masih belum perasan, Fassbander adalah Magneto dalam siri X-Men dan Marion pula Talia al Ghul dalam filem The Dark Knight Rises.

CGI dan aksi parkour. Disebabkan kebanyakkan timeline filem ini adalah pada kurun ke-15, pereka grafik untuk filem ini perlu mereka kembali set kota Sepanyol pada kurun ke-15 dan ianya sangat cantik dan hebat! Ditambah lagi dengan aksi parkour oleh geng Assassins buat anda rasa seperti anda berada sendiri dalam filem ini. Costume para Assassins juga sangat awesome dan sama seperti yang ada dalam versi permainan video.

Jalan cerita. Sebenarnya jalan cerita filem ini straight forward sahaja dan disebabkan tiada elemen lucu langsung dalam filem ini, filem ini menjadi bosan along the way. Tahniah buat Assassin’s Creed kerana buat saya terlelap sebentar dalam pawagam; sesuatu yang sangat jarang berlaku kepada saya. Semua cerita Christopher Nolan dapat saya hadam walaupun ceritanya slow dan serius, tetapi entahlah. Filem ini tidak dapat menarik minat saya 100%.

Penamat. Ending filem ini juga nampaknya tergantung. Ianya sengaja dibuat begini oleh 20th Century Fox untuk menanti respon dari penonton. Kalau respon positif, kemungkinan besar akan ada sambungan untuk filem ini. Jika respon negatif abaikan sahaja dan biarkan ianya tergantung. Berdasarkan kutipan setakat ini, memang tipis untuk kita lihat sambungan untuk filem ini. Filem ini hanya mencatat kutipan USD4.6 juta pada minggu pertama tayangannya di Amerika. Ianya jumlah yang sangat kecil dan untuk filem ini mendapat pulangan kembali USD125 juta yang telah dilaburkan, ianya bukan satu perkara yang mudah.

Konklusinya, jika dibandingkan dengan filem adaptasi permainan video yang lain (Street Fighters, Tomb Rider, Tekken etc), Assasin’s Creed adalah filem adaptasi permainan video terbaik setakat ini dengan pemilihan pelakon yang hebat,CGI yang memuaskan dan dengan budget yang besar. Persamaan besar filem-filem ini adalah pada kepincangan plot penceritaanya. Satu perkara yang sangat sukar untuk membuat sebuah filem permainan video kerana ianya sangat sukar untuk menerjemahkan feel dan soul permainan kepada filem.

Ada rakan saya berkata, “Lagi baik tengok filem Macbeth. Pelakon sama (Marion dan Fassbander) dan direktor pun sama (Justin Kurzel).” Mungkin benar kata rakan saya itu kerana filem Macbeth mendapat respon positif cuma tidak begitu terkenal filem ini. Assassin’s Creed merupakan filem kedua gandingan Marion dan Fassbender dan dari segi chemistry, pastinya tiada masalah. Cuma plot dan jalan cerita filem ini yang bagi saya lemah menggagalkan filem ini di pentas Hollywood.

Untuk peminat tegar Assassin’s Creed. Anda boleh cuba tonton filem ini. Aksi ‘Leap Of Faith’ memang padu dan rasanya itu sahaja highlight filem ini yang mengujakan. Maaf Ubisoft dan 20th Century Fox. Saya beri rating 6/10 sahaja untuk filem ini. Agak kecewa kerana bagi saya, you guys can do better than this. Saya nak cari filem Macbeth untuk mengubat duka ini. Nasihat saya, anda boleh tunggu filem ini keluar di HBO sahaja nanti.


Diikat Pada Batu Asteroid, Syarikat Ini Mahu Bina Menara Yang Tergantung Dari Angkasa

Untuk hidup secara normal di angkasa lepas adalah sesuatu yang mustahil untuk dilakukan dalam masa terdekat dan saintis masih mencari planet yang sesuai seperti bumi untuk didiami. Kalau ada pun, ianya terletak beberapa ratus tahun cahaya di mana kita sendiri masih tiada pengangkutan untuk ke planet berkenaan.

Dengan populasi penduduk dunia yang semakin meningkat, satu syarikat architecture dari New York hadir dengan satu solusi. Analemma Tower akan menjadi bangunan paling tinggi di dunia jika ianya menjadi kenyataan. Cuma masalahnya ianya tidak dibina di atas tanah tetapi di permukaan batu asteroid.

“Dengan meletakkan satu batu asteroid besar pada permukaan orbit bumi, kabel dengan kekuatan tegangan yang tinggi dapat diturunkan ke permukaan bumi di mana bangunan tinggi dapat dibina dan tergantung dari angkasa. Disebabkan ianya terapung, bangunan ini boleh dibina di serata dunia dan kemudiannya dihantar ke angkasa untuk dipasang,” menurut informasi dari Clouds Architecture Office.

Anamella Tower ini apabila siap, mengikut perancangan asal akan tergantung di atas kota New York. Fungsi Anamella Tower ini nanti adalah pejabat akan berada di bahagian bawah dan kediaman akan berada di bahagian atas sekali di angkasa.

Jika anda berada di tingkat paling atas, anda akan mendapat 45 minit lebih waktu pagi. Tetapi anda anda berada 32,000 meter dari permukaan bumi di mana suhu di bahagian luar adalah pada -40’C dan anda tidak boleh pun keluar ke angkasa tanpa memakai baju keselamatan.

Buat masa ini, Analemma Tower hanyalah sekadar impian dan banyak perkara yang perlu dilihat dan dikaji sebelum tower ini menjadi kenyataan. Bagaimana jika astreoid berkenaan bertembung dengan astreoid yang lain yang akan menyebabkan tower ini jatuh ke bumi? Bagaimana keselamatan penduduk tower ini sekiranya tingkap rumah mereka pecah terkena serpihan keras di angkasa? Itu antara perkara yang perlu dipertimbangkan terlebih dahulu. Jika ianya menjadi kenyataan, inilah Elysium yang sebenar.


Asteroid ‘God Of Chaos’ Sebesar 340 Meter Akan Dekati Bumi Minggu Ini

‘God of Chaos’, asteroid gergasi yang dinamakan sempena nama dewa zaman Mesir Kuno akan mendekati Bumi minggu ini. Namun jangan risau, asteroid ini hanya akan melintasi Bumi pada jarak yang selamat.

Bagi sesiapa yang bimbang akan kemungkinan asteroid ini akan melanggar Bumi, ia akan terbang sekitar 43 kali jarak dari planet kita.

Bagaimanapun, walaupun ia tidak akan mendekati Bumi, asteroid gergasi ini masih boleh dilihat dengan menggunakan teleskop.

“Dengan teleskop canggih, anda dapat melihatnya dengan selamat dari planet kita,” kata Space.com, merujuk kepada Apophis – nama lain bagi asteroid ini – sebagai ‘asteroid sistem suria yang paling terkenal’.

Asteroid ini pertama kali ditemui pada tahun 2004 oleh ahli astronomi Roy Tucker, David Tholen dan Fabrizio Bernardi di Balai Cerap Nasional Kitt Peak di Tucson, Arizona.

Berukuran seluas 1,120 kaki (340 meter), ia diklasifikasikan sebagai ‘Asteroid Berpotensi Bahaya’ oleh Pusat Planet Minor Kesatuan Astronomi Antarabangsa.

Pakar di Kompleks Komunikasi Angkasa Dalam Goldstone NASA di California telah mengamati asteroid tersebut sejak 3 Mac lalu, dan akan terus melihat pergerakannya sehingga 14 Mac ini.

Untuk rekod, asteroid ini akan kembali melewati Bumi pada bulan April 2029 dan difahamkan jaraknya dengan bumi adalah dekat, bahkan ia boleh dilihat menggunakan mata kasar.

NASA dedah ada asteroid gergasi dekati bumi pada bulan Mac tahun ini. Klik pautan di bawah untuk membaca.

NASA Dedah Ada Asteroid Gergasi Dekati Bumi Pada Bulan Mac Tahun Ini

NASA Kaji Asteroid Gergasi Yang Bernilai RM41,563,418,211,000,000,000

Dua Pelajar Berusia 14 Tahun Dedah Ada Asteroid Yang Sedang Dekati Bumi